Nu Si Tae David Mevɔ̃na O\nGBE BUBU Afrikaans Albanian Amharic Arabic Armenian Bulgarian Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Efik Estonian Eŋlisi Eʋegbe Finnish Franse German Greek Greenlandic Haitian Creole Hiligaynon Hindi Hungarian Igbo Iloko Indonesian Italian Japanese Korean Lithuanian Malagasy Myanmar Norwegian Persian Polish Portuguese Romanian Sepedi Serbian Sesotho (Lesotho) Setswana Slovak Slovenian Spanish Sranantongo Swahili Swedish Tagalog Telugu Thai Tsonga Turkish Ukrainian Vietnamese Xhosa Zulu\nVƆVƆ̃ ɖo wò kpɔa?— * Vɔvɔ̃ ɖoa mía dometɔ geɖe ɣeaɖewoɣi. Ne vɔvɔ̃ ɖo wò la, nu kae nàte ŋu awɔ?— Àte ŋu ayi ɖe ame aɖe si tsi wu wò hesesẽ wu wò la gbɔ. Ðewohĩ fofowò alo dawò ate ŋu akpe ɖe ŋuwò. Míate ŋu asrɔ̃ nu geɖe tso David gbɔ le ame si gbɔ wòle be míadi kpekpeɖeŋu tsoe la ŋu. Edzi ha na Mawu be: “Meɖoa ŋu ɖe ŋuwò. . . . Mawu ŋu maɖo ŋu ɖo, nyemavɔ̃ o.”—Psalmo 56:4, 5.\nAme ka gbɔe nèsusu be David srɔ̃e le be mele be yeanɔ vɔvɔ̃m o? Edzilawo gbɔ yea?— Ðikeke mele eme o be esrɔ̃e tso wo gbɔ. Fofoa Isai nye Yesu Kristo, ame si Mawu do ŋugbe be anye “Ŋutifafafia” la, tɔgbui wɔnuteƒe. (Yesaya 9:5; 11:1-3, 10) Isai fofo ye nye Obed, ame si nye David tɔgbui. Wotsɔ Obed dada ƒe ŋkɔ na Biblia gbalẽawo dometɔ ɖeka. Eŋkɔ ɖe?— Eyae nye Rut, nyɔnu wɔnuteƒe aɖe si srɔ̃e nye Boaz.—Rut 4:21, 22.\nRut kple Boaz siaa ku xoxoxo hafi wova dzi David. Ðewohĩ ènya Boaz dada, si nye David ƒe mamamama ƒe ŋkɔ. Enɔ Yerixo eye wòkpɔ Israel ŋkutsala aɖewo ta be womewu wo o. Esime womu Yerixo ƒe gliwo ƒu anyi la, wokpɔ woa kple eƒe ƒometɔwo ta le esi wòtsɔ ka dzĩ aɖe ku ɖe eƒe fesre nu ta. Eŋkɔ ɖe?— Eŋkɔe nye Raxab, ame si va zu Yehowa subɔla, eye wònye dzinɔameƒo ƒe kpɔɖeŋu si Kristotɔwo ate ŋu asrɔ̃.—Yosua 2:1-21; 6:22-25; Hebritɔwo 11:30, 31.\nMíate ŋu aka ɖe edzi be David fofo kple dadaa siaa fia nui tso Yehowa subɔla wɔnuteƒe mawo katã ŋu, elabena wode se na dzilawo be woafia nu mawo tɔgbi wo viwo. (5 Mose 6:4-9) Ɣeaɖeɣi la, Mawu dɔ nyagblɔɖila Samuel be wòayi aɖatia David, si nye Isai ƒe viŋutsu ɖevitɔ la, be wòava zu fia ɖe Israel dzi.—1 Samuel 16:4-13.\nGbe ɖeka la, Isai dɔ David be wòatsɔ nuɖuɖu ayi na foa etɔ̃ siwo nɔ aʋa wɔm kple Filistitɔ siwo nye Mawu ƒe futɔwo la. Esime David va ɖo la, eƒu du yi ɖe aʋakpeƒea, eye wòse Goliat wònɔ fewu ɖum le “Mawu gbagbe la ƒe aʋalɔgowo” ŋu. Esi Goliat tɔ gbe Israel viwo be woava wɔ aʋa kple ye la, wo dometɔ aɖeke meke atse yi o, elabena wonɔ vɔvɔ̃m. Esi Fia Saul see be David di be yeayi la, eyɔe va eɖokui gbɔ. Gake esi Saul kpɔ David la, egblɔ nɛ be: “Ðevi nènye.”\nDavid gblɔ na Saul be yewu dzata aɖe kple sisiblisi aɖe siwo di be yewoalé yewoƒe ƒomea ƒe alẽwo kpɔ. David gblɔ be ava eme na Goliat abe lã siawo “dometɔ ɖeka ene.” Saul ɖo eŋu nɛ be: “Heyi, Yehowa nanɔ kpli wò!” David di kpe zɔzrɔ̃e atɔ̃, tsɔ wo de eƒe akplo me, eye wòtsɔ eƒe akafo heyi aʋa wɔ ge kple ŋutsu dzɔtsu la. Esi Goliat kpɔ be ŋutsuvi dzaa mae gbɔna la, edo ɣli be: “Va gbɔnye, ne matsɔ wò lã na dziƒoxewo!” David ɖo eŋu be, “megbɔna gbɔwò le Yehowa . . . ƒe ŋkɔ me.” Eye David do ɣli gblɔ kpee be, “mawu wò.”\nEnumake David lũ ɖe Goliat dzi, eɖe kpe ɖeka le eƒe akploa me tsɔ de akafoa me, eye wòdae wòyi ɖaŋɔ Goliat ƒe ŋgonu. Esi Filistitɔwo kpɔ be Goliat ŋutsu dzɔtsu la ku la, vɔvɔ̃ ɖo wo, tete wosi. Israel viwo ti wo yome, eye woɖu aʋa la dzi. Taflatsɛ mia kple wò ƒomea mixlẽ ŋutinya bliboa le 1 Samuel 17:12-54 ɖekae.\nAbe sɔhɛ ene la, ate ŋu adzɔ ɣeaɖewoɣi be nànɔ vɔvɔ̃m na Mawu ƒe sededewo dzi wɔwɔ. Ðekakpui dzaa aɖe koe Yeremiya nye esime Mawu dɔe, eye le gɔmedzedzea me la, enɔ vɔvɔ̃m. Gake Mawu gblɔ nɛ be: “Megavɔ̃ wo o, elabena meli kpli wò.” Esia na dzi ɖo Yeremiya ƒo, eye wòyi ɖagblɔ Mawu ƒe gbedeasia abe ale si Mawu bia tso esi ene. Abe David kple Yeremiya ene la, ne èɖoa ŋu ɖe Yehowa ŋu la, wò hã àte ŋu asrɔ̃ ale si nàwɔ be mànɔ vɔvɔ̃m o.—Yeremiya 1:6-8.\n○ Esime Goliat tɔ gbe Mawu ƒe aʋakɔa la, nu kae David wɔ?\n○ Aleke David wɔ ɖu Goliat dzi?\n○ Nu kae akpe ɖe mía ŋu be míaganɔ vɔvɔ̃m o?


GBE BUBU Albanian Arabic Armenian (West) Bengali Bicol Bislama Bulgarian Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Efik Estonian Eŋlisi Eʋegbe Finnish Franse Ga German Greek Greenlandic Gujarati Hiligaynon Hindi Hungarian Igbo Indonesian Italian Japanese Kannada Kinyarwanda Korean Latvian Lithuanian Macedonian Malagasy Malayalam Marathi Myanmar Norwegian Pangasinan Papiamento (Curaçao) Polish Portuguese Punjabi Rarotongan Romanian Samoan Sepedi Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swedish Tahitian Telugu Thai Tiv Tshiluba Tsonga Turkish Twi Ukrainian Urdu Vietnamese Zulu\nYEHOWA ÐASEFOWO dzea agbagba be yewoatsɔ Fiaɖuƒegbedasia ayi na amesiame alesi yewoate ŋui. Ɣeaɖewoɣi la, ebia be woaku kutri hafi ate ŋu ake ɖe amesiwo ƒã hafi wonɔa aƒeme ŋu. (Marko 13:10) Subɔla mɔɖela vevi aɖe si le Anyiehe Amerika gblɔ eƒe nuteƒekpɔkpɔ si gbɔna le kuxi sia ŋu.\n“Meva nya gbeɖeka be nutoa dzikpɔla gbɔna anyigbamama si wode asi na mía kple srɔ̃nye srã ge akpɔ. Esi wònye amesiwo ƒã hafi wonɔa aƒeme dometɔ ɖeka ta la, meŋlɔ agbalẽ ɖo ɖee hetsɔ Biblia-srɔ̃gbalẽ geɖe kpe ɖe eŋu, siwo dometɔ aɖewoe nye agbalẽ gbadza si nye Nukae Mawu Di tso Mía Si? kple agbalẽ siwo nye Alesi Ameƒomea Le Mawu Dimee kpakple Sidzedze si Kplɔa Ame Yia Agbe Mavɔ Me. Meɖe tameɖoɖo si le agbalẽawo dometɔ ɖesiaɖe ŋu me le nye lɛtaa me.\n“Esi medi vevie be manya alesi wòxɔ agbalẽawoe ta la, mebia be mado go kplii. Kwasiɖa aɖewo megbe la, woɖe mɔ nam be mate ŋu ado go kplii azɔ, eye metsɔ video si nye Jehovah’s Witnesses—The Organization Behind the Name ɖe asi yi. Kpekpea xɔ gaƒoƒo eve sɔŋ. Le video la kpɔkpɔ kple nutodzikpɔla la vɔ megbe la, mebiae alesi wòsusu tso eŋuti. Eɖo ŋu be: ‘Habɔbɔ aɖeke mede mia tɔ nu le anyigba dzi o. Ame aɖe nekpɔ be ɖe makpɔ ame abe mia hawo ene siwo akpe ɖe ŋunye mawu nye dudɔwo nu!’ Emegbe ebia nenye be meɖi tsa de míaƒe habɔbɔa ƒe xexeame katã ƒe dɔwɔƒegã kpɔ hã. Meɖo eŋu nɛ be togbɔ be enye nye taɖodzinu tso keke esi mexɔ ƒe 14 hã la, mɔnukpɔkpɔ mete ŋu su asinye be maɖi tsa yi míaƒe xexeame katã ƒe dɔwɔƒegã si le Brooklyn, New York, kpɔ o. Taɖodzinu siwo gbɔ ɖoɖo sesẽ dometɔ ɖekae wònye. Ekpɔm dũ. Emegbe egblɔ be yedi be mɔnukpɔkpɔa nasu asinye. Ekpɔ míaƒe mɔɖenamegbalẽ gbɔ na mí eye wòtso yameʋutiket tsɔ ke mí!\n“Fifia la, nutodzikpɔla la xɔa Gbetakpɔxɔ kple Nyɔ! magazinewo edziedzi. Míele mɔ kpɔm be madidi o míava dze Biblia-nusɔsrɔ̃ gɔme kplii.”\nƉoe Ɖe Amewo Ɖoe Ɖe Amewo Amesiwo Kpɔkpɔ Sesẽ la Gbɔ Ðoɖo\nw01 10/1 axa 19


Vihehe—Fia Viwò Ale Si Wòaɖo To | Nu Si Akpe Ðe Ƒomewo Ŋu\nGBE BUBU Afrikaans Albanian Amharic Arabic Armenian Bislama Bulgarian Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Cibemba Croatian Czech Danish Dutch Efik Estonian Eŋlisi Eʋegbe Finnish Franse Georgian German Greek Hebrew Hiligaynon Hungarian Igbo Iloko Indonesian Italian Japanese Kikuyu Kinyarwanda Kirghiz Kirundi Korean Lingala Lithuanian Luvale Macedonian Malagasy Myanmar Norwegian Oromo Polish Portuguese Romanian Russian Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Swahili Swahili (Congo) Swedish Tagalog Thai Tigrinya Tok Pisin Tsonga Turkish Twi Ukrainian Urdu Vietnamese Xhosa Yoruba Zulu\nAvu dzi ko wò kple viwò ƒe-ene-vi mienɔna. Eye ɣesiaɣi la, ewɔ abe viwòa koe ɖua dzi ene.\nNe ègblɔ nɛ be wòawɔ nane eye medi be yeawɔe o la, medea nu eme na wò gɔ̃ hã o.\nNe ègbe nɛ be megawɔ nane si wòdi be yeawɔ o la, ewóa avi.\nÈbia ɖokuiwò be: Enu gbɔna yi gea? Ðe eya ŋutɔ aɖe asi le eŋu ne etsi vie wua?’\nÀte ŋu afia toɖoɖo viwòa. Gake hafi míadzro ale si nàwɔ esiae me la, na míadzro nu si tae wòwɔa nu alea ɖo la me gbã.\nEsi viwòa nye vidzĩ la, wò dɔ vevitɔe nye be nàkpɔ egbɔ. Ènɔa to dzi ɖe viwòa ŋu ɣesiaɣi. Kaka wòakpe kpe vie ko la, èƒua du vaa egbɔ be yeawɔ nu sia nu si hiã la nɛ. Nuwɔwɔ alea sɔ eye wòhiã hã. Ehiã be dzila ƒe ŋku nanɔ via si nye vidzĩ la ŋu ɣesiaɣi.\nEsi dzila wɔ nu siawo na via ɣleti geɖewo ta la, mewɔ nuku o be ɖevia nava nɔ nu wɔm abe eyae nye amegã le aƒea me eye dzilawo nye eƒe subɔvi siwo le klalo ɣesiaɣi be yewoawɔ eƒe lɔlɔ̃nu ene. Gake kaka ɖevia naxɔ ƒe eve la, eva kea dzo ɖe mo nɛ: Ekpɔnɛ be yeƒe “amegãɖuɖu” la nu yi. Edzilawo megawɔa eƒe gbe dzi o, ke wokpɔa mɔ be eya boŋ nawɔ yewoƒe gbe dzi. Tɔtrɔ siawo dzea ɖeviwo kpo! Ðevi aɖewo melɔ̃na ɖe esia dzi o, eye wotsɔnɛ na vinugbewɔwɔ. Bubuwo gbea toɖoɖo tsɔ doa wo dzilawo ƒe ŋusẽ kpɔ.\nLe ɣeyiɣi vevi ma me la, ele be dzilaa nazu gbeɖela, eye wòagblɔ nu si tututu wòdi be ɖevia nawɔ la nɛ eme nakɔ. Gake ne ɖevia do toku alo gbe eƒe nyawo dzi wɔwɔ abe ale si wòdze le kpɔɖeŋu si dze le nyati sia ƒe gɔmedzedze me ene ya ɖe?\nXɔ ŋgɔ. Ne viwòa mekpɔa wò nèxɔa ŋgɔ le aƒea me o la, malɔ̃ ɖe edzi be wò ŋusẽ tee yele o. Eya ta xɔ ŋgɔ le aƒea me le mɔ si da sɔ nu. Le ƒe siwo va yi nyitsɔ laa me la, agbalẽnyala aɖewo siwo gblɔna be yewonya nu tso vihehe ŋu la na wòdze abe nya “ŋusẽ” nye tagbɔsesẽ ene. Wo dometɔ aɖe gɔ̃ hã gblɔ be dzilawo ƒe ŋusẽzazã “mele se nu o” eye “menyo” hã o. Gake ne dzilawo mezãa woƒe ŋusẽ o, eye woɖea asi le wo viwo ŋu wowɔa nu si dzroa wo la, ɖeko wònana be ɖeviawo tɔtɔna, gblẽna, eye wosusuna be ele be ame bubuwo nasubɔ yewo. Esia mekpena ɖe wo ŋu be woava zu ame tsitsi ɖɔʋuwo o.—Biblia ƒe mɔfiame: Lododowo 29:15.\nNa hehe wo. Nyagɔmeɖegbalẽ aɖe ɖe hehenana gɔme be enye “hehe si nana be wozua toɖolawo kple ɖokuidziɖulawo, eye zi geɖe la, hehe sia biana be woade sewo na wo eye woahe to na wo ne woda se siawo dzi.” Mele be hehenana nagbɔ eme alo anye tagbɔsesẽ le ɖeviwo ŋu o. Ke hã, mele be woagblẽ ɖeviawo ɖe yame ko alo ado kpo to si woahe na wo ne woda seawo dzi la gbɔgblɔ na wo o, elabe esia awɔe be ɖeviawo makpɔ nu si tae wòle be yewoawɔ seawo dzi ahatrɔ agbenɔnɔ ɖo o.—Biblia ƒe mɔfiame: Lododowo 23:13.\nWò nyawo me nekɔ. Ðeko dzila aɖewo biana tso wo viwo si be woneɖo to yewo. (“Medi be nàdzra wò xɔ me ɖo—èsea?”) Ðewohĩ ɖeviawo asusui be esia nye nu dzeame wɔwɔ ko. Gake esia wɔwɔ ate ŋu ana dzilawo boŋ nava nɔ wo viwo te, eye woana mɔnukpɔkpɔ ɖeviawo be woada wo dzilawo ƒe nyawo kpɔ eye woawo ŋutɔ natso nya me le nu si dze wo ŋu la ŋu. Mègaɖe asi le viwòa ŋu ko o, gblɔ nu siwo nèdi be wòawɔ la nɛ eme nakɔ.—Biblia ƒe mɔfiame: 1 Korintotɔwo 14:9.\nTɔ afɔ to. Ne ègblɔ be ao ko la, lé eme ɖe asi, tɔ afɔ to eye wò kple srɔ̃wò ƒe nu nesɔ. Ne mienya da asi ɖe to si miahe nɛ ne eda se aɖe dzi dzi ko la, mihee nɛ ne eda sea dzi. Migava nɔ sededea dzakam kplii alo anɔ nu si tae miede se ma ɖo la me dzrom kplii ʋuu o. Anɔ bɔbɔe na wò kple viwòa wu ne ènana wò “Ɛ̃” nyea “ɛ̃,” eye wò “Ao” nyea “ao.”—Yakobo 5:12.\nWɔe le lɔlɔ̃ me. Menye demokrasi alo dzizizidziɖuɖu ƒe ɖoɖoe ƒomea nye o. Ke boŋ Mawu ƒe ɖoɖo si wòwɔ be woahe ɖeviwo le lɔlɔ̃ me woatsi ava nye ame ɖɔʋuwo ye ƒomea nye. Nu siwo esia lɔ ɖe eme la dometɔ ɖekae nye vihehe, eye akpe ɖe viwòa ŋu be wòaɖo to eye wòase le eɖokui me be èlɔ̃ ye eye yele dedie.\n“Vi si womekpla o la dea ŋukpe mo na dadaa.”—Lododowo 29:15.\n“Mègagbe tohehe na ŋutsuvi o.”—Lododowo 23:13.\n“Ne mietsɔa aɖe gblɔa nya siwo gɔme anya se bɔbɔe o ɖe, aleke ame awɔ anya nya si gblɔm miele?”—1 Korintotɔwo 14:9.\nNe èdi be yeaxlẽ nu geɖe tso ale si Biblia me mɔfiamewo ate ŋu akpe ɖe dzilawo ŋuti ŋu la, yi míaƒe nyatakakadzraɖoƒe si nye jw.org/ee. Ele BIBLIA ƑE NUFIAFIAWO > SRƆ̃TƆWO KPLE DZILAWO. Nyati siwo nàkpɔ le afi ma la dometɔ aɖewoe nye:\n“Ale Si Nàxɔ Vinugbewɔwɔ Le Viwò Si”\n“Srɔ̃ Ale Si Nàgbe”\n“Fia Viwòwo Ale Si Woanɔ Agbe Nyui”\n“Ne Viwò Daa Alakpa”\n“Ale Si Nàhe Viwò Ƒewuivi”\nKpɔ Nyɔ!, April 2015 ƒe akpaa dzi nyati si nye “Nu Ka Tututue Dzɔ Ðe Vihehe Dzi?” hã.\nDzilawo, mizã ŋutinya siawo miatsɔ afia nu vevi aɖewo mia viwo tso Biblia me.\nÐo To Dziwòlawo\nSe Kawoe Asɔ Na Viwò Ƒewuivi?


GBE BUBU Abbey Adza Afrikaans Ahanta Albanian Altai Alur Amerika Tokunɔgbe Amharic Angola Tokunɔgbe Arabic Arabic (Morocco) Argentina Tokunɔgbe Armenian Armenian (West) Assamese Attié Aukan Australia Tokunɔgbe Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Bassa (Liberia) Batak (Dairi) Batak (Karo) Batak (Simalungun) Batak (Toba) Belize Kriol Bengali Bicol Bislama Bissau Guinean Creole Bolivia Tokunɔgbe Boulou Brazil Tokunɔgbe Britain Tokunɔgbe Bulgaria Tokunɔgbe Bulgarian Bété Cambodian Carib Catalan Cebuano Changana (Mozambique) Changana (Zimbabwe) Chavacano Chichewa Chile Tokunɔgbe Chin (Hakha) Chin (Tiddim) China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) China Tokunɔgbe Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinamwanga Cinyanja Colombia Tokunɔgbe Comorian (Ngazidja) Costa Rica Tokunɔgbe Croatia Tokunɔgbe Croatian Czech Czech Republic Tokunɔgbe Damara Dangme Danish Digor Douala Drehu Dusun Dutch Ecuador Tokunɔgbe Efik El Salvador Tokunɔgbe Emberá (Catío) Esan Estonian Eŋlisi Eʋegbe Fang Fante Faroese Fijian Finland Tokunɔgbe Finnish Fon Frafra France Tokunɔgbe Franse Ga Galician Garifuna Georgian German Germany Tokunɔgbe Ghana Tokunɔgbe Ghomálá’ Gitonga Gokana Greece Tokunɔgbe Greek Greenlandic Guadeloupean Creole Guarani Guarani (Bolivia) Guatemala Tokunɔgbe Guerze Guianese Creole Gujarati Gun Guna Guéré Haitian Creole Hausa Havu Hebrew Herero Hiligaynon Hindi Hiri Motu Hmong (Ɣi) Honduras Tokunɔgbe Huastec (San Luis Potosi) Huave Huichol Hungarian Hungary Tokunɔgbe Hunsrik Iban Ibanag Ibinda Icelandic Igbo Iloko India Tokunɔgbe Indonesia Tokunɔgbe Indonesian Irish Isoko Italian Italy Tokunɔgbe Itawit Japan Tokunɔgbe Japanese Javanese Jula Kabiye Kabuverdianu Kabyle Kachin Kannada Karen (S'gaw) Kazakh Kazakh (Arabic) Kekchi Khana Khasi Kikaonde Kikongo Kikongo ya Leta Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisi Kisii Kisonge Kituba Kongo Korea Tokunɔgbe Korean Kpelle Krio Kurdish Kurmanji Kurdish Kurmanji (Caucasus) Kwangali Kwanyama Kyangonde Lahu Lambya Laotian Lari Latgalian Latvian Lenje Lhukonzo Lingala Lithuanian Lolo Lomwe Low German Luganda Lugbara Lunda Luo Luvale Macedonian Macua Madagascar Tokunɔgbe Makhuwa-Meetto Malagasy Malay Malayalam Malaysia Tokunɔgbe Maltese Mam Mambwe-Lungu Mangareva Maninkakan (Eastern) Mano Manyawa Mapudungun Marathi Marquesian (Hiva Oa) Marquesian (Nuku Hiva) Marshallese Mauritian Creole Maya Mayo Mazahua Mazatec (Huautla) Mbukushu Medumba Mende Meru Mingrelian Miskito Mixe Mixtec (Guerrero) Mixtec (Huajuapan) Mizo Mongolian Moore Motu Mozambique Tokunɔgbe Myanmar Myanmar Tokunɔgbe Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Nahuatl (Veracruz) Navajo Ndau Ndebele Ndebele (Zimbabwe) Ndonga Nepal Tokunɔgbe Nepali Netherlands Tokunɔgbe New Zealand Tokunɔgbe Ngabere Ngangela Ngiemboon Nias Nicaragua Tokunɔgbe Nigerian Pidgin Niuean Norwegian Nsenga Nsenga (Mozambique) Nuer Nyaneka Nyungwe Nzema Odia Okpe Oromo Ossetian Otetela Otomi (Mezquital Valley) Palauan Panama Tokunɔgbe Pangasinan Papiamento (Aruba) Papiamento (Curaçao) Paraguay Tokunɔgbe Persian Peru Tokunɔgbe Philippines Tokunɔgbe Pidzin (Kamerun) Pilagá Polish Pomeranian Ponapean Portuguese Portuguese (Portugal) Pular Punjabi Punjabi (Shahmukhi) Páez Quebec Tokunɔgbe Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Quichua (Santiago del Estero) Quichua (Tena) Rarotongan Romania Tokunɔgbe Romanian Romany (Bulgaria) Romany (Eastern Slovakia) Romany (Macedonia) Romany (Macedonia) Cyrillic Romany (Northern Greece) Romany (Serbia) Romany (Southern Greece) Ronga Russia Tokunɔgbe Russian Rutoro Réunion Creole Samoan Sango Saramaccan Sarnami Sena Senoufo (Cebaara) Sepedi Serbian Serbian (Roman) Sesotho (Lesotho) Setswana Seychelles Creole Shona Shuar Sidama Silozi Sinhala Slovak Slovakia Tokunɔgbe Slovenian Solomon Islands Pidgin Somali Spain Tokunɔgbe Spanish Sranantongo Sunda Susu Swahili Swahili (Congo) Swati Sweden Tokunɔgbe Swedish Taabwa Tagalog Tahitian Taiwan Tokunɔgbe Tajiki Talian Tamil Tandroy Tankarana Tarahumara Tarascan Tatar Telugu Tetun Dili Thai Thai (Northeastern) Thailand Tokunɔgbe Tigrinya Tiv Tlapanec Toabaite Tojolabal Tok Pisin Tokelauan Tongan Totonac Tshwa Tsonga Turkish Turkmen Turkmen (Cyrillic) Tuvaluan Twi Tyrewuju Tzeltal Tzotzil Udmurt Uighur (Cyrillic) Ukrainian Urdu Urhobo Uruguay Tokunɔgbe Uruund Uzbek Uzbek (Roman) Valencian Venda Venezuela Tokunɔgbe Vezo Vietnam Tokunɔgbe Vietnamese Wallisian Waray-Waray Wayuunaiki Welsh Wichi Wolaita Wolof Xavante Xhosa Yacouba Yapese Yemba Yoruba Zande Zapotec (Isthmus) Zapotec (Lachiguiri) Zimbabwe Tokunɔgbe Zulu\nNutata Dɔwɔƒe, U.S.A.\nBetel nye Hebrigbe me nya si gɔmee nye “Mawu ƒe aƒe.” (1 Mose 28:17, 19) Ŋkɔ sia sɔ na dɔwɔƒe siwo Yehowa Ðasefowo ɖo ɖe dukɔ vovovowo me le xexea me katã, eye teƒe mawoe wofiaa mɔ gbeƒãɖeɖedɔa hekpɔa edzi le. Yehowa Ðasefowo ƒe Dɔdzikpɔha la le míaƒe xexea me katã ƒe dɔwɔƒegã si le New York State, U.S.A., eye afi mae wokpɔa dɔ si wowɔna le alɔdzedɔwɔƒe siwo le dukɔ vovovowo me la dzi le. Woyɔa ame siwo le subɔsubɔm le alɔdzedɔwɔƒeawo be Betel-ƒomea me tɔwo. Wowɔa nu sia nu ɖekae abe ƒome ene—wole teƒe ɖeka, wowɔa dɔ aduadu, woɖua nu ɖekae, eye wosrɔ̃a Biblia ɖekae.—Psalmo 133:1.\nEnye teƒe tɔxɛ aɖe, afi si ame siwo tsɔ wo ɖokuiwo na faa la wɔa dɔ le. Le Betel-ƒe ɖe sia ɖe me la, míakpɔ Kristotɔ ŋutsu kple nyɔnu siwo tsɔ wo ɖokuiwo ɖo anyi na Mawu ƒe lɔlɔ̃nu wɔwɔ, eye wotsɔ woƒe ɣeyiɣiwo katã ɖo anyi be yewoatsɔ ado Fiaɖuƒea ƒe nuwo ɖe ŋgɔ. (Mateo 6:33) Wo dometɔ aɖeke mexɔa fetu o, ke boŋ wonaa xɔdɔme, nuɖuɖu, kple gakpekpeɖeŋu sue aɖe wo be woatsɔ akpɔ woƒe hiahiã aɖewo gbɔe. Wodea dɔ aɖe koŋ asi na Betel ƒomea me tɔ ɖe sia ɖe, abe ɔfisdɔ, nuɖaɖa, kple kplɔ̃ɖoɖo ene. Wo dometɔ aɖewo nye xɔmedzraɖolawo, eye bubuwo hã wɔa dɔ le agbalẽtaƒe, nunyaƒe, nuwo dzraɖoƒe, kple dɔwɔƒe bubuawo.\nEnye teƒe si wowɔa dɔ veviedodotɔe le tsɔ doa alɔ Fiaɖuƒegbeƒãɖeɖedɔa. Susu si koŋ ta woɖoa Betel-ƒewoe nye be, woakpɔ egbɔ be Biblia me nyateƒea ɖo ame geɖe alesinu woate ŋui gbɔ. Agbalẽ sia si wota wòsu asiwò la nye esia ƒe kpɔɖeŋu ɖeka. Woŋlɔe le Dɔdzikpɔha la ƒe mɔfiafia te, woɖoe ɖe míaƒe gbegɔmeɖela alafa geɖe siwo le xexea me godoo to kɔmpiuta dzi be woaɖe egɔme, wotae le míaƒe agbalẽtaƒe gã siwo le Betel, eye woɖoe ɖe hame siwo wu 110,000 sɔŋ le xexea me godoo. Le agbalẽtatadɔ sia ƒe akpa sia akpa la, Betel-ƒomea wɔa akpa vevi aɖe le asikpekpe ɖe nya nyui gbeƒãɖeɖedɔa ŋu me, eye gbeƒãɖeɖedɔ siae nye dɔ vevitɔ kekeake si hiã kpata.—Marko 13:10.\nAme kawoe subɔna le Betel, eye ɖoɖo kawoe wowɔ na wo?\nDɔ kae nye dɔ si hiã kpata, eye aleke dɔ siwo wowɔna le Betel la doa alɔ dɔ siae?\nVideo Kpui: Yehowa Ðasefowo Ƒe Xexea Me Katã Ƒe Gbeƒãɖeɖedɔ\nKpɔ nu si tae míezãa gaƒoƒo miliɔn geɖe tsɔ ɖea gbeƒã le gbegbɔgblɔ alafa geɖe me la ɖa.


Yehowa Ye Nye Míaƒe Sitsoƒe | Nufiame\nGBE BUBU Afrikaans Albanian Amerika Tokunɔgbe Amharic Arabic Argentina Tokunɔgbe Armenian Armenian (West) Aymara Azerbaijani Azerbaijani (Cyrillic) Bicol Bislama Brazil Tokunɔgbe Bulgarian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Colombia Tokunɔgbe Croatian Czech Dangme Danish Dutch Efik Estonian Eŋlisi Eʋegbe Finnish Franse Ga Georgian German Greek Greenlandic Guarani Haitian Creole Hiligaynon Hungarian Icelandic Igbo Iloko Indonesian Italian Italy Tokunɔgbe Japan Tokunɔgbe Japanese Kazakh Kikuyu Kinyarwanda Kirghiz Korean Kwangali Kwanyama Latvian Lingala Lithuanian Luo Malagasy Malay Maltese Mexico Tokunɔgbe Mizo Moore Myanmar Ndebele Ndonga Nepali Ngabere Norwegian Nzema Oromo Ossetian Pangasinan Papiamento (Curaçao) Polish Portuguese Punjabi Quechua (Ayacucho) Quechua (Bolivia) Rarotongan Romanian Russia Tokunɔgbe Russian Samoan Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swati Swedish Tagalog Tahitian Tajiki Tatar Tetun Dili Thai Tigrinya Tsonga Turkish Twi Ukrainian Umbundu Uruund Uzbek Venda Vietnamese Waray-Waray Wayuunaiki Wolaita Xhosa Yoruba Zulu\n“Aƒetɔ [Yehowa], sitsoƒe nènye na mí tso dzidzime yi dzidzime.”—PS. 90:1.\nAleke Yehowa nye “sitsoƒe” vavã na esubɔla wɔnuteƒe siwo nɔ anyi le blema?\nNu kae míate ŋu asrɔ̃ tso Abraham ƒe nuteƒewɔwɔ me?\nAleke míate ŋu aɖee afia be Yehowa nye “sitsoƒe” vavã na mí?\n1, 2. Aleke Mawu subɔlawo sena le wo ɖokui me tso nuɖoanyi sia ŋu, eye nɔƒe ka tɔgbie le wo si?\nÐE NÈÐEA dzi ɖi le fifi xexe sia mea? Ne mèɖea dzi ɖi o la, ke nyae be menye wò ɖekae o! Tso blema ke la, ame siwo katã lɔ̃ Yehowa vavã la sena le wo ɖokui me be amedzrowoe yewonye le nuɖoanyi sia me. Le kpɔɖeŋu me, esi Mawu subɔla wɔnuteƒewo nɔ ʋuʋum tso teƒe yi teƒe le Kanaan-nyigba dzi la, woʋu eme le dutoƒo be, “yewonye amedzrowo kple ame siwo le anyigba la dzi hena ɣeyiɣi kpui aɖe.”—Heb. 11:13.\n2 Nenema kee Kristo yomedzela amesiamina siwo ƒe “dumevinyenye ƒe gomenɔamesi le dziƒowo” la, kpɔa wo ɖokuiwo “abe amedzrowo kple ame siwo li hena ɣeyiɣi kpui aɖe la ene” le fifi nuɖoanyi sia me. (Flp. 3:20; 1 Pet. 2:11) Kristo ƒe ‘alẽ bubuawo’ hã menye “xexea ƒe akpa aɖeke o, abe ale si ko [Yesu menye] xexea ƒe akpa aɖeke o la ene.” (Yoh. 10:16; 17:16) Gake ema mefia be “nɔƒe” mele Mawu ƒe amewo si o. Le nyateƒe me la, nɔƒe si le dedie wu ɖe sia ɖe ye le mía si; esi womate ŋu akpɔ kple ŋku o, ke boŋ kple xɔseŋkuwo ko. Mose ŋlɔ bena: “Aƒetɔ [Yehowa], sitsoƒe nènye na mí tso dzidzime yi dzidzime.” * (Ps. 90:1) Aleke Yehowa ɖee fia be yenye “sitsoƒe” alo nɔƒe na esubɔla wɔnuteƒe siwo nɔ anyi le blema? Aleke wònye “sitsoƒe” vavã na eƒe ame siwo ŋu eƒe ŋkɔ le egbea? Eye aleke wòanye dedienɔƒe le etsɔme?\n“SITSOƑE” VAVÃE YEHOWA NYE NA ESUBƆLA SIWO NƆ ANYI LE BLEMA\n3. Nu kae nye kpɔɖeŋunyagbɔgblɔ si le Psalmo 90:1 ƒe nyatia kple kpɔɖeŋua, eye go ka mee nyatia kple kpɔɖeŋua sɔ kple wo nɔewo le?\n3 Kpɔɖeŋunyagbɔgblɔwo bɔ ɖe Biblia me, eye Psalmo 90:1 nye wo dometɔ ɖeka. Kpɔɖeŋunyagbɔgblɔ sia ƒe nyati lae nye Yehowa, kpɔɖeŋu lae nye sitsoƒe alo nɔƒe. Eye go si me nyatia kple kpɔɖeŋua sɔ kple wo nɔewo le ye nye be, míekpɔa lɔlɔ̃, ŋutifafa kple dedienɔnɔ tso Yehowa gbɔ abe ale si ko míekpɔa mɔ be míakpɔe le mía nɔƒewo ene. Esia wɔ ɖeka kple Mawu ƒe amenyenye, elabena eya amea nye lɔlɔ̃. (1 Yoh. 4:8) Enye ŋutifafa ƒe Mawu, si nana esubɔla wɔnuteƒewo ‘nɔa dedie.’ (Ps. 4:9) Le kpɔɖeŋu me, bu ale si wòwɔ nu kple blemafofo wɔnuteƒewo, abe Abraham ene ŋu kpɔ.\n4, 5. Aleke Mawu nye “sitsoƒe” na Abraham?\n4 Abraham, si woyɔna ɣemaɣi be Abram, anya wɔ yaa vie esi Yehowa gblɔ nɛ be: “Ʋu le wò anyigba dzi kple ƒowòmeawo gbɔ . . . nàyi anyigba, si mafia wò la dzi!” Ne Abraham tsi dzimaɖi hã la, ɖewohĩ nya siwo Yehowa gblɔ kpee la anya na eƒe dzi nadze eme. Egblɔ be: “Mawɔ wò dukɔ gã, eye mayra wò, mana wò ŋkɔ nanyɔ . . . Mayra ame siwo yra wò, ke ame siwo doa vlo wò la, maƒo fi ade wo.”—1 Mose 12:1-3.\n5 Yehowa ƒe nyawo ɖee fia be, etiae be yeanye sitsoƒe na Abraham kple eƒe dzidzimeviwo. (1 Mose 26:1-6) Yehowa wɔ eƒe ŋugbedodoa dzi. Le kpɔɖeŋu me, exe mɔ na Egipte Fia Farao kple Gerar Fia Abimelex be womede asi Sara ŋu o eye womewu Abraham hã o. Ekpɔ Isak kple Rebeka hã ta le mɔ mawo ke nu. (1 Mose 12:14-20; 20:1-14; 26:6-11) Biblia gblɔ be: “[Yehowa] mena ame aɖeke te wo ɖe anyi o, eye wòhe to na fiawo le wo ta. [Egblɔ be:] Migaka asi nye amesiaminawo ŋu o, eye migawɔ vɔ̃ aɖeke nye nyagblɔɖilawo o!”—Ps. 105:14, 15.\n‘Nyemagblẽ wò ɖi o’\n6. Nu kae Isak gblɔ na Yakob be wòawɔ, eye aleke Yakob anya se le eɖokui me?\n6 Nyagblɔɖila mawo dometɔ ɖekae nye Abraham tɔgbuiyɔvi Yakob. Esi ɣeyiɣi de na Yakob be wòaɖe srɔ̃ la, fofoa Isak gblɔ nɛ be: “Mègaɖe srɔ̃ tso Kanaan-vinyɔnuwo dome o! Yi Mesopotamia ɖe dawò fofo Betuel ƒeme, eye nàɖe dawò nɔvi Laban ƒe vinyɔnu aɖe!” (1 Mose 28:1, 2) Yakob wɔ ɖe fofoa Isak ƒe nyawo dzi enumake. Edzo le eƒe ƒometɔ kplikplikpli siwo gbɔ wònɔ dedie le la gbɔ le Kanaan, eye edze ƒãa be eya ɖeka zɔ kilometa alafa geɖe ƒe mɔ yi Xaran nuto me. (1 Mose 28:10) Anya nɔ eɖokui biam be: ‘Ɣekaɣie matrɔ agbɔ? Ðe nyruinye axɔm atuu ahatsɔ nyɔnu si vɔ̃a Mawu nam maɖea?’ Ne biabia siawo na Yakob tsi dzodzodzoe hã la, ɖikeke mele eme o be eƒe dzi dze eme esi wòɖo Luz, si didi kilometa 100 tso Beer-Seba gbɔ. Nu kae dzɔ le Luz?\n7. Aleke Mawu to drɔ̃e dzi na kakaɖedzi Yakob?\n7 Esi Yakob ɖo Luz la, Yehowa ɖe eɖokui fiae le drɔ̃e me, eye wògblɔ nɛ be: “Manɔ anyi kpli wò, eye afi sia afi, si nàyi la, makpɔ dziwò, eye mana nàgatrɔ ava anyigba sia dzi. Elabena nyemagblẽ wò ɖi, va se ɖe esime mawɔ nya, siwo megblɔ na wò la dzi o.” (1 Mose 28:15) Nya mawo anya fa akɔ na Yakob ahana kakaɖedzii ŋutɔ! Àte ŋu akpɔ ale si wòanɔ gogom le mɔa nɔ dzi yina kple didi vevie be yeakpɔ ale si Mawu ƒe nya mawo ava emee la le susu mea? Ne wò hã èʋu le mia de yi ɖale subɔsubɔm le dukɔ bubu aɖe me la, ke ɖewohĩ àse le ɖokuiwò me abe ale si Yakob se le eɖokui mee ene. Gake ɖikeke mele eme o be èle ale si Yehowa le be lém na wòe la teƒe kpɔm.\n8, 9. Aleke Yehowa nye “sitsoƒe” na Yakob, eye nu kae míate ŋu asrɔ̃ tso eme?\n8 Esi Yakob ɖo Xaran la, nyruia Laban xɔe atuu eye emegbe wòtsɔ Lea kple Raxel nɛ wòɖe. Gake le ɣeyiɣi aɖe megbe la, Laban nɔ agbagba dzem be yeaba Yakob, esi wòɖɔ li eƒe fetu zi ewo sɔŋ! (1 Mose 31:41, 42) Ke hã, Yakob do dzi le nu madzɔmadzɔ siawo katã me, eye wòka ɖe edzi be Yehowa ayi edzi alé be na ye—eye Wòlé be nɛ hã! Le nyateƒe me la, le ɣeyiɣi si me Mawu gblɔ na Yakob be wòatrɔ ayi Kanaan la, “alẽwo kple gbɔ̃wo, kosiviwo kple kluviwo, kposɔwo kple tedzi geɖewo” su esi. (1 Mose 30:43) Yakob kpɔ ŋudzedze ɖe nu si Yehowa wɔ nɛ la ŋu vevie eye wòdo gbe ɖa be: “Nyemedze wò nublanui, si nèkpɔ nam, kple wò anukware, si nèɖi na wò dɔla la dometɔ aɖeke o; elabena nye ati sia metsɔ tso Yordan sia, ke azɔ la metrɔ zu asafokɔ eve.”—1 Mose 32:11.\n9 Kpɔɖeŋu siawo ɖo kpe Mose ƒe nya siawo ƒe nyateƒenyenye dzi be: “Aƒetɔ [Yehowa], sitsoƒe nènye na mí tso dzidzime yi dzidzime”! (Ps. 90:1) Nya siawo ganye nyateƒe egbea hã, elabena Yehowa, ame si “metrɔna abe vɔvɔli ene o” la, kpɔtɔ nye sitsoƒe kple dedienɔƒe na esubɔla wɔnuteƒewo. (Yak. 1:17) Mina míakpɔ esia ƒe kpeɖodzi ɖa.\n“SITSOƑE” VAVÃE YEHOWA NYE NA MÍ EGBEA\n10. Nu ka tae míate ŋu aka ɖe edzi be Yehowa kpɔtɔ nye sitsoƒe na esubɔlawo?\n10 Kpɔe ɖa le susu me be wokplɔ wò yi ʋɔnu be nànye ɖasefo atsi tsitre ɖe nu vlo wɔla vɔ̃ɖi aɖe si ƒe amewo kaka ɖe xexea me katã la ŋuti. Enyaa nu, ŋusẽ le eŋu, eƒe tame sẽ eye wònye amewula. Aleke nàse le ɖokuiwò me ne èƒo nu tsi tre ɖe eŋu vɔ hedo go le ʋɔnudrɔ̃ƒea? Ðe nàse le ɖokuiwò me be yele dediea? Kura o! Àdi takpɔkpɔ tso setɔwo gbɔ godoo. Kpɔɖeŋu sia ɖe nɔnɔme si me Yehowa subɔlawo le la fia, elabena woawoe le ɖase ɖim dzinɔameƒotɔe tso Yehowa ŋu hele nu klom le futɔ vɔ̃ɖi Satana dzi vɔvɔ̃manɔmee! (Mixlẽ Nyaɖeɖefia 12:17.) Gake ɖe Satana te ŋu na ɖoɖoe zi le Mawu ƒe amewo nua? Kpao! Le nyateƒe me la, míele dzidzedze kpɔm le gbeƒãɖeɖedɔa me—eye susu ɖeka aɖe koŋ tae: Yehowa gakpɔtɔ nye míaƒe mɔ́ sesẽ, míaƒe “sitsoƒe,” vevietɔ le ŋkeke mamlɛ siawo me. (Mixlẽ Yesaya 54:14, 17.) Togbɔ be ele nenema hã la, Yehowa makpɔtɔ anye mɔ́ sesẽ na mí nenye be míeɖe mɔ Satana ble mí míedo go le míaƒe dedienɔƒea o.\nMawudɔlawo kpena ɖe Mawu subɔlawo ŋu hekpɔa wo ta\n11. Nu kawoe míate ŋu asrɔ̃ tso blemafofoawo gbɔ?\n11 Mina míagasrɔ̃ nu bubu aɖe tso blemafofoawo gbɔ. Togbɔ be wonɔ Kanaan-nyigba dzi hã la, womede ha kple anyigba ma dzi tɔ siwo wɔa ŋutasẽnuwo henɔa agbe ƒaƒã la o. (1 Mose 27:46) Womehiã se gbogbo aɖe hafi anya nu si nyo be woawɔ kple nu si menyo o. Wonya nu si Yehowa lɔ̃na kple nu si wòlé fui. Esi Yehowa nye wo nɔƒe ta la, wowɔ nu sia nu si woate ŋui be woaganye xexea ƒe akpa aɖeke o. Wote wo ɖokuiwo ɖa kura tso xexea me gbɔ. Kpɔɖeŋu nyui ka gbegbee nye esi woɖo ɖi na mí! Ðe nèkua kutri vevie srɔ̃a blemafofo wɔnuteƒeawo le wò hadede kple modzakaɖeɖe mea? Nublanuitɔe la, nɔvi aɖewo le Kristo hamea me siwo ƒe nuwɔnawo ɖenɛ fiana be woɖe dzi ɖi le Satana ƒe xexea me. Ne èsena le ɖokuiwò me nenema vie gɔ̃ hã la, do gbe ɖa tso eŋu. Ðo ŋku edzi be Satana tɔe xexe sia nye. Eye Satana nye ɖokuitɔdila si media míaƒe nyonyo o.—2 Kor. 4:4; Ef. 2:1, 2.\n12. (a) Gbɔgbɔmeɖoɖo kawoe Yehowa wɔ na eƒe amewo? (b) Aleke nèsena le ɖokuiwò me ku ɖe ɖoɖo siawo ŋu?\n12 Be míatsi tre ɖe Satana ƒe aɖaŋu vɔ̃wo ŋu la, ele be míawɔ gbɔgbɔmeɖoɖo siwo katã Yehowa wɔ na eƒe ame, siwo wɔ Eya amea woƒe sitsoƒee, la ŋu dɔ bliboe. Gbɔgbɔmeɖoɖo siawo ƒe ɖewoe nye Kristotɔwo ƒe kpekpewo, ƒometadedeagu, kple “nunana siwo nye amewo”—siwo nye alẽkplɔla siwo Mawu ɖo be woafa akɔ na mí ahakpe ɖe mía ŋu ne míele nɔnɔme sesẽwo me tom. (Ef. 4:8-12) Nɔviŋutsu George Gangas, si nye Dɔdzikpɔha la me tɔ ƒe geɖe la gblɔ be: “Ne mele [Mawu ƒe amewo] dome la, meɖea dzi ɖi abe nye ƒomea gbɔe mele ene, le gbɔgbɔmeparadiso me.” Ðe wò hã èsena le ɖokuiwò me nenema?\n13. Nu vevi kae míate ŋu asrɔ̃ tso Hebritɔwo 11:13 me?\n13 Nu bubu si míagate ŋu asrɔ̃ tso blemafofoawo gbɔe nye ale si woƒe nuwɔna to vovo tso ame siwo dome wonɔ la tɔ gbɔ. Abe ale si míekpɔe le memama gbãtɔa me ene la, woʋu eme “le dutoƒo be, yewonye amedzrowo kple ame siwo le anyigba la dzi hena ɣeyiɣi kpui aɖe.” (Heb. 11:13) Ðe wò hã nèɖoe kplikpaa be yeato vovo tso xexea gbɔa? Esia wɔwɔ menɔa bɔbɔe ɣesiaɣi ya o. Gake le Mawu kple hati Kristotɔwo ƒe kpekpeɖeŋu me la, àte ŋu akpɔ dzidzedze. Ðo ŋku edzi be menye wò ɖekae le avu sia wɔm o. Ele be ame sia ame si di be yeasubɔ Yehowa la nate kame kple Satana kple eƒe xexea! (Ef. 6:12) Ke hã míate ŋu aɖu dzi ne míeɖo ŋu ɖe Yehowa ŋu hena wònye míaƒe sitsoƒe.\n14. “Du” ka lalam Yehowa subɔlawo nɔ le blema?\n14 Nu vevi bubu aɖe hãe nye esi: Srɔ̃ Abraham eye nàna wò ŋku nanɔ fetu la dzi. (2 Kor. 4:18) Apostolo Paulo ŋlɔ bena, Abraham nɔ “du si gɔmeɖoanyi ŋutɔŋutɔwo li na la lalam, du si ƒe aɖaŋuwɔla kple tsola ye nye Mawu.” (Heb. 11:10) “Du” mae nye Mesia Fiaɖuƒea. Ele be Abraham nalala “du” ma. Le susu aɖe nu la, míawo ya míele elalam o. Elabena ele dzi ɖum fifia le dziƒo. Gawu la, kpeɖodzi geɖewo ɖee fia be ava ɖu anyigba bliboa dzi kpuie. Ðe Fiaɖuƒe ma nye nu ŋutɔŋutɔ na wòa? Ðe wòkpɔa ŋusẽ ɖe ale si nènɔa agbee, ale si nèbua nuɖoanyi sia kple nu siwo nètsɔ ɖoa nɔƒe gbãtɔe la dzia?—Mixlẽ 2 Petro 3:11, 12.\nYEHOWA AKPƆTƆ ANYE “SITSOƑE” VAVÃ NA MÍ ESI NUWUWUA LE AƑE TUM\n15. Aleke etsɔme anɔ na ame siwo ɖoa dzi ɖe xexe sia ŋu?\n15 Esi Satana ƒe xexea ƒe nuwuwu le aƒe tum la, “fuɖuame” la nu anɔ sesẽm ɖe edzi. (Mat. 24:7, 8) Nuwo agblẽ ɖe edzi godoo ne xaxa gã la dze egɔme. Dɔwɔƒewo akaka, nu geɖe atsrɔ̃, eye dzidzi aƒo amewo. (Hab. 3:16, 17) Amewo atsi dzodzodzoe ale gbegbe be woaɣla “wo ɖokui ɖe dowo kple towo ƒe agawo me.” (Nyaɖ. 6:15-17) Gake eɖanye agado ŋutɔŋutɔwo loo alo dunyahenuɖoanyia alo asitsahabɔbɔwo o, wo dometɔ aɖeke manye takpɔkpɔ na wo o.\n16. Aleke wòle be míabu Kristo hamea, eye nu ka tae?\n16 Gake Yehowa ƒe amewo ya anɔ dedie le Yehowa Mawu, si nye woƒe “sitsoƒe” vavã la gbɔ. Abe nyagblɔɖila Xabakuk ene la, ‘woatso aseye ɖe Yehowa ŋu, eye woakpɔ dzidzɔ ɖe Mawu, woƒe xɔnametɔ la ŋu.’ (Hab. 3:18) Mɔ kawo nue Yehowa anye “sitsoƒe” le ɣeyiɣi sesẽ tɔzi mawo me le? Ðeko míalala akpɔe ɖa. Gake míate ŋu aka ɖe esia dzi: Abe ale si wònɔ le Israel vi siwo ʋu tso Egipte yina Ŋugbedodonyigbaa dzi gome ene la, “ameha gã” la akpɔtɔ anye habɔbɔ si le ɖoɖo nu eye woakpɔ Mawu sinu be wòafia mɔ yewo. (Nyaɖ. 7:9; mixlẽ 2 Mose 13:18.) Anɔ eme be Yehowa ana mɔfiame mawo to hameawo dzi. Yesaya ƒo nu tso “xɔgã” siwo me Mawu ƒe amewo anɔ dedie le la ŋu, eye anɔ eme be esia ku ɖe hame siwo le xexea me godoo la ŋu. (Mixlẽ Yesaya 26:20.) Ðe nèdea asixɔxɔ hamea ƒe kpekpewo ŋua? Ðe nèwɔna ɖe mɔfiame siwo Yehowa nana to hamea dzi la dzi enumakea?—Heb. 13:17.\n17. Mɔ ka nue Yehowa nye “sitsoƒe” vavã na esubɔla wɔnuteƒe siwo ku la gɔ̃ hã le?\n17 Nuteƒewɔla siwo aku hafi xaxa gã la nadze egɔme gɔ̃ hã anɔ dedie le Yehowa si nye woƒe “sitsoƒe” vavã la gbɔ. Le mɔ ka nu? Ɣeyiɣi didi aɖe le blemafofo wɔnuteƒeawo ƒe ku megbe la, Yehowa gblɔ na Mose be: “Nyee nye . . . Abraham ƒe Mawu, Isak ƒe Mawu kple Yakob ƒe Mawu.” (2 Mose 3:6) Yesu yɔ nya mawo eye wògblɔ kpee be: “Menye ame kukuwo ƒe Mawue wònye o, ke boŋ agbagbeawo tɔe, elabena wo katã wole agbe nɛ.” (Luka 20:38) Ɛ̃, le Yehowa gbɔ la, ɖeko wòle abe esubɔla wɔnuteƒe siwo ku va yi la kpɔtɔ le agbe ene, elabena afɔ wo ɖe tsitre godoo!—Nyagb. 7:1.\n18. Le xexe yeyea me la, aleke Yehowa anye “sitsoƒe” vavã na eƒe amewo le mɔ tɔxɛ aɖe nu?\n18 Le xexe yeye si gbɔna kpuie me la, Yehowa anye “sitsoƒe” vavã na eƒe amewo le gɔmesese bubu aɖe nu. Nyaɖeɖefia 21:3 gblɔ be: “Kpɔ ɖa! Mawu ƒe agbadɔ la le amegbetɔwo gbɔ, eye wòanɔ anyi kpli wo.” Le gɔmedzedzea me la, Yehowa ato eteƒenɔla Kristo Yesu dzi anɔ kple esubɔla siwo le anyigba dzi. Le ƒe akpe ɖeka la ƒe nuwuwu, ne Yesu na Mawu ƒe tameɖoɖowo va eme bliboe vɔ la, atsɔ Fiaɖuƒea ade asi na Fofoa. (1 Kor. 15:28) Le ema megbe la, magahiã be Yesu nanye nyaxɔɖeakɔla na amegbetɔƒomea si de blibo la o; Yehowa ŋutɔ anɔ anyi kpli wo ahaɖu wo dzi tẽe. Mɔkpɔkpɔ wɔnuku kae nye esi le mía ŋgɔ! Gake hafi ɣemaɣi naɖo la, mina míadze agbagba ɖe sia ɖe asrɔ̃ blemafofoawo, awɔ nuteƒe ahana Yehowa nanye míaƒe “sitsoƒe.”\n^ mm. 2 Xexe Yeye Gɔmeɖeɖe Biblia ɖe Psalmo 90:1 gɔme be: “Oo, Yehowa, wò la, nɔƒe ŋutɔŋutɔ nènye na mí tso dzidzime yi dzidzime.”\nƉoe Ɖe Amewo Ɖoe Ɖe Amewo Yehowa Ye Nye Míaƒe Sitsoƒe


Masai—Dukɔ Aɖe Si Lɔ̃a Amadede\nNyɔ! | March 8, 2002\nGBE BUBU Albanian Chichewa Croatian Czech Danish Dutch Estonian Eŋlisi Eʋegbe Finnish Franse Georgian German Hungarian Indonesian Italian Japanese Korean Latvian Lithuanian Norwegian Papiamento (Curaçao) Polish Portuguese Romanian Russian Sepedi Setswana Slovak Slovenian Spanish Swahili Swedish Thai Turkish Ukrainian\nETSO NYƆ! ŊLƆLA SI LE KENYA GBƆ\nMASAI (Maasai) ŋutsuvi aɖe ƒe ha nɔ ɖiɖim sesĩe le balia katã me, eye fɔŋli ƒe ya fafɛa na gbeɖiɖi de didiƒe ʋĩ. Esi ɣea nu nɔ sesẽm ɖe edzi le ŋdia me la, ŋutsuvia ƒe gbe nɔ dzi dem ɖe edzi abe alesi xevi si le xɔxlɔ̃m le ŋdi ƒe gbe ɖina sesĩe ene.\nMenɔ to ɖom esi ɣea dze ɖe Masai lãkplɔvi sia si tsi tre ɖe fofoa ƒe nyiwo dome la dzi. Esa avɔ dzẽ aɖe ɖe kɔme ɖewoɖewoe, eye wòglɔ afɔ ɖeka abe damixe ene heviã ɖe eƒe nyikplɔkpo si wòlé ɖe asi la ŋu eye wòle ha dzim na eƒe nyiha si ƒe dzi dze eme la. Mina magblɔ Masaitɔ wɔnuku siawo ŋu nya geɖe na mí.\nMiawòe Zɔ Va Masaiwo De\nMasaiwo, siwo nye lãkplɔla dzeaniwo, le Ɣedzeƒe Afrika ƒe Great Rift Valley ƒe gbadzaƒewo. Masaiwo siwo woakpɔ le dukɔ siwo nye Kenya kple Tanzania me la nye amesiwo tsi agbe le ɣeyiɣi siwo va yi me, eye wonɔa agbe abe alesi wo tɔgbuiwo nɔe ƒe alafa siwo va yi ene. Esi wometsi dzi ɖe ɣeyiɣi ŋu o ta la, wonɔa agbe ɖe ɣe ƒe dzedze kple eƒe toɖoɖo kpakple ɣeyiɣi siwo yia edzi nɔa tɔtrɔm la nu.\nŊutete si le Masaiwo si la dometɔ aɖewoe nye alesi wote ŋu nɔa agbe le nuto siwo me nɔnɔ sesẽ kple Rift Valley si nye kpenyigba dzekpodzeʋe la me nɔnɔ. Woɖea afɔ ɖekaɖeka zɔa azɔli dea didiƒe henɔa gbe mumuwo kple tsi dim na woƒe nyiwo. Wokplɔa woƒe nyiwo le avugbɔ̃ewo, gbetedziwo, sɔvedawo kple gbemelã bubu siwo le woƒe anyigbaa dzi la dome.\nAmesiwo Lɔ̃a Nyiwo\nMasaiwo xɔe se be nyi siwo katã le anyigba dzi la nye yewo tɔ. Dzixɔse sia tso xotutu si nye be le gɔmedzedzea me la, viŋutsuvi etɔ̃e nɔ Mawu si eye be ena nunana ɖeka wo dometɔ ɖesiaɖe. Viŋutsu gbãtɔa xɔ aŋutrɔ be wòatsɔ ada adee, evelia xɔ kodzi be wòatsɔ ade agblee, eye viŋutsu etɔ̃lia xɔ ati be wòatsɔ akplɔ nyiwoe. Wogblɔ be viŋutsuvi mamlɛtɔ siae va dzi Masaiwo. Togbɔ be nyiwo le to bubu me tɔwo si hã la, Masaiwo xɔe se vevie be lã siawo nye yewo tɔ.\nLe Masaiwo dome la, nyi agbɔsɔsɔ si le ŋutsu si kple viawo ƒe agbɔsɔsɔmee ɖea ɖoƒe alo kpekpeme si le eŋu la fiana. Le nyateƒe me la, wobua ŋutsu si ƒe nyiwo mede 50 o la be enye ame dahe. Le vi kple srɔ̃ geɖe si le Masai-ŋutsu si ta la, ekpɔa mɔ be nyiha gã aɖe si me nyi akpe ɖeka anɔ la ate ŋu ava su ye si gbaɖegbe.\nMasai ƒomea me tɔwo sea veve ɖe woƒe nyiwo nu. Gbeɖiɖi kple nɔnɔme ɖedzesi aɖe le lã ɖesiaɖe si si ƒomea nya nyuie. Zi geɖe la, wotsɔa ga xɔdzo dea dzesi nyiawoe hetea fli gɔdoegɔdoewo kple nɔnɔmetata tɔxɛwo ɖe wo ŋu be woatsɔ aɖo atsyɔ̃ na wo ɖe edzi. Wodzia ha siwo ɖɔa nyiha la dometɔ aɖe ƒe nyonyo heɖea lɔlɔ̃ fiaa wo. Wodea asixɔxɔ nyitsu siwo si dzo gã siwo xa le la ŋu vevie, eye woléa be na nyivi hekpɔa egbɔ nyuie.\nLe kɔa nu la, nyɔnuwo koŋue tua Masaiwo ƒe aƒewo eye atilɔ siwo wolɔ̃ kple aƒlawo ɖekae ye wotsɔna tunɛ hetsɔa nyimi zrɔ̃a eŋu hetsɔnɛ trenɛ hã. Wotua xɔ siwo le nogoo kple esiwo le legbee ƒoa xlã kpo si me nyihawo mlɔna ne zã do. Masaiwo tsɔa atilɔ siwo ŋu ŋùwo le la tɔa kpɔ ɖe woa kple woƒe nyiha la siaa ŋu wòkpɔa wota tso gana, lãklẽ, kple dzata siwo le tsatsam si me.\nMasaiwo ƒe agbetsitsi nɔa te ɖe woƒe lãhawo ƒe lãmesẽ kple ŋusẽ dzi. Wonoa lãawo ƒe notsi, eye wotsɔa nyimi trea woƒe xɔwoe. Bebli hafi Masaiwo wua woƒe nyiwo ɖuna; wonyia alẽ kple gbɔ̃ ʋɛ aɖewo hena nuɖuɖu. Gake ne wowu nyi aɖe la, wowɔa eƒe akpa ɖesiaɖe ŋudɔ. Wotsɔa eƒe dzowo wɔa nugoewo; wotrɔa asi le afɔkliwo kple ƒuwo ŋu wozua lekewɔnuwo; eye lãgbalẽwo zua afɔkpawo, avɔwo, abadzivɔwo, kple kawo.\nŊutsuawo Dze Ðeka eye Nyɔnuawo Dze Tugbe\nTogbɔ be Masaiwo kɔ hele tsralɛ hã la, wo nya kpɔ ŋutɔ. Wodea ama woƒe nudodo ale gbegbe. Wogbaa avɔ siwo wode ama dzẽ kple blɔtɔ hamehamewoe. Nyɔnuwo tsɔa dzonu siwo wotɔ wòle agba gbadzɛ ƒe nɔnɔme me kple tablanu siwo me amadede vovovowo le la wɔa leke na wo ɖokui. Wote ŋu dea afɔgɛ kple asigɛ gɔdoe siwo wotsɔ akɔbli wɔe la womiana wo. Ŋutsu kple nyɔnuwo siaa dea togɛ kpekpewo kple lekewɔdzonu ɖe to tsɔ hea woƒe towoe be wòadidi. Wotua ocher, si nye anyi dzẽ aɖe womena biɖibiɖi, tsɔna tsakaa nyi ƒe ami hesina ɖe ŋuti atsyãtɔe.\nLe fiẽ aɖe me la, mekpɔ Masaiwo ƒe ƒuƒoƒo aɖe wonɔ ɣe ɖum ɖekae le dzo aɖe gbɔ. Wonɔa togodo me henɔ zɔ ɖem ɖe ɖoɖo tɔxɛ aɖe nu. Esi ɣeɖuɖua nu nɔ sesẽm ɖe edzi la, dzonu kpekpe siwo nyɔnuviawo de kɔ la nɔ kpo tim le woƒe abɔta. Eyome Masaiwo ƒe kalẽtɔwo gena ɖe toa me ɖekaɖeka, afisi wonɔa dzodzom henɔa atsyã vovovowo wɔm le hetia kpo nɔa yame yim ʋĩ le wònyea nukpɔkpɔ. Woate ŋu anɔ ɣea ɖum kakaka vaseɖe zãtiƒe esime ɖeɖi ate wo katã ŋu.\nMasaiwo ƒe Ƒomegbenɔnɔ\nMebɔbɔ nɔ Masai nyɔnu aɖewo gbɔ le zangarati aɖe ƒe vɔvɔli te le ŋkeke blibo si xɔ dzo gbagbagbã la me, henɔ wo kpɔm wonɔ dzonu siwo wodo atsyã na la tɔm ɖe lãgbalẽ siwo ŋu wotrɔ asi le nyuie la dzi. Esi wonɔ nu kom henɔ dze ɖom ta la, woƒe susu menɔ ʋlẽ siwo nɔ xɔxlɔ̃m eye wotsɔ gbe ƒuƒuwo nɔ woƒe atɔwo lɔ̃m le atia me la ŋu o. Esi ŋkekea va nɔ yiyim la, nyɔnuawo te tɔme dede, nakewo fɔfɔ, woƒe aƒewo me dzadzra ɖo, kple wovi suewo gbɔ kpɔkpɔ.\nEsi ɣea dze toɖoɖo eye enu nɔ fafam la, lãkplɔlawo te woƒe nyiwo kpɔkplɔ va aƒemee. Lãhawo nɔ zɔzɔm blewuu ɖo ta aƒe gbɔ, eye woƒe afɔkliwo nɔ ʋuʋu dzẽ si dzi ɣe si nɔ to ɖom la klẽ ɖo dom ɖe yame. Ne nyɔnuawo nya kpɔ ʋuʋudedi si le yame la le adzɔge ʋĩ ko la, wogblẽa dɔ ɖesiaɖe si wɔm wole la ɖi kaba hedzea dzadzraɖo wɔwɔ na lãha siwo gbɔna la.\nNe nyihawo nya ge ɖe woƒe kpowo me ko la, ŋutsuawo zɔa woƒe lãawo dome henɔa asi lilim nyitsuawo ƒe dzowo ŋu henɔa dzidzɔ kpɔm le woƒe nyonyo ŋu. Ŋutsuvi sue aɖe yi ɖafia nyinɔawo dometɔ ɖeka ƒe nyinotsi ɖe eƒe nume eye dada blu ɖe edzi enumake. Nyɔnuvi suewo, siwo zɔna le lã siwo mlɔ anyi ƒe dzo kple afɔkli gbogboawo dome la, fiaa nyinɔawo ƒe notsi aɖaŋutɔe wòyɔa go gãwo gbagbana.\nLe fiẽ me la, mí katã míeƒo ƒu ɖe dzo si wodo be wòaɖe vuvɔ dzi akpɔtɔ la ŋu. Dzudzɔa kple ʋulã si mèm wonɔ la ƒe ʋeʋẽ tsɔ kpe ɖe lãha siwo le kpo aɖe si te ɖe mía ŋu me ƒe ʋeʋẽ xɔ teƒea. Amegã xoxo aɖe bɔbɔ nɔ anyi hegblɔ Masai-ŋutinyawo kple blema Masai-ʋawɔlawo ƒe kalẽwɔwɔ ƒe ŋutinyawo. Ne dzata aɖe ɖe gbe le adzɔge koe wòtɔna sẽ, eye ɖekematsɔlemetɔe la, ega yia eƒe ŋutinya si le vivim na eƒe nyaselawo la dzi. Mlɔeba la, wonɔa dzodzom ɖekaɖeka toa vivitia me yina ɖe woƒe anyixɔ siwo wogba nogoo la me ɖamlɔa anyi. Le nyi siwo dɔ alɔ̃ ƒe gbɔgbɔ blewu megbe la, ɖoɖoe zina toŋtoŋ le zã me, eye afisiafi doa viviti tsiɖitsiɖi.\nMasaiwo ƒe Ðevimenɔɣi\nKaka agu nadze la, dɔwɔnawo dzea egɔme le kɔƒea me. Ðevi suewo, siwo do dzonuwo ko ɖe ali kple kɔme, fena le ŋdi ƒe ya fafɛa me. Woƒe nu kokowo nye akɔfafa na Masaiwo, amesiwo lɔ̃a wo viwo vevie eye woɖoa ŋu ɖe woƒe dzidzimeviwo ŋu hena woƒe etsɔme mɔkpɔkpɔwo kple woa ŋutɔwo ƒe agbetsitsi.\nVinyinyi nye du bliboa ƒe agba—ame tsitsi ɖesiaɖe si le dua me ate ŋu ahe to ahagbe nya na vi sẽto faa. Wofiaa ɖeviwo be ɖe wobua ame tsitsiwo, eye wosrɔ̃a Masaiwo ƒe ƒomegbenɔnɔ kabakaba. Womewɔa dɔ aɖeke le ɖevime o, gake ne wole tsitsim la, wofiaa aƒemedɔwo wɔwɔ nyɔnuviwo eye wofiaa ŋutsuviwo alesi woalé be na lãhawo ahakpɔ wo tae. Dzilawo fiaa ameyibɔ gbedada wo viwo hefiaa Masaiwo ƒe kɔnuwo kple kɔnyinyi siwo ku ɖe Masaiwo ƒe agbe ƒe akpa sia akpa ŋu la wo.\nAme Tsitsi Zuzu\nNe sɔhɛwo le tsitsim la, wosrɔ̃a kɔnyinyi kple kɔnu siwo aɖee afia be wole dodom le ɖevimenɔɣi me hele ame tsitsi zum. Kɔnu siwo wosrɔ̃na dometɔ aɖewoe nye esiwo ku ɖe dɔléle, afɔku, srɔ̃ɖeɖe, kple ku ŋu. Masaiwo xɔe se be kɔnu siawo mawɔmawɔ ate ŋu ahe fiƒode ava yewo dzii.\nDzila Masaiwo ate ŋu awɔ ɖoɖo ɖe srɔ̃ɖeɖe ŋu na vianyɔnuvi esi wògakpɔtɔ nye vidzĩ. Wotsɔna nyɔnuvia naa ŋutsu si si nyiwo sɔ gbɔ ɖo be wòate ŋu axe tabianu si vifofoa bia la be wòaɖe. Zi geɖe la, wona wòɖea ŋutsu si tsi wui sasasã eye wòava nɔ eƒe atsusi siwo tsi wui la dome le ŋutsua ƒe aƒeme.\nNe ŋutsuvi sue siwo le Masaiwo dome le tsitsim la, wòva dea ha kple wo hati ɖekakpui bubuwo. Ƒomedodo tɔxɛ si nɔa wo kple wo hati siawo dome ate ŋu anɔ anyi le woƒe agbeme katã. Wo tsina ɖekae tsoa ŋutsuvi makpɔnuteƒewo me va zua kalẽtɔwo. Abe kalẽtɔwo ene la, woxɔa agbanɔamedzi si nye be woakpɔ wo denyigbaa ta, anɔ dua ƒe tsiteƒewo gbɔ kpɔm, eye woakpɔ lãhawo ta tso lãwɔadãwo kple fiafiwo si me. Le kalẽwɔwɔ kple dzinɔameƒo si wonya na Masaiwo ta la, akplɔ ɖaɖɛ megbea wo si nɔnɔ gbeɖe o.\nNe kalẽtɔawo xɔ ƒe 30 lɔƒo la, wogena ɖe woƒe tsitsi ƒe akpa mamlɛa me. Wotsɔa dzidzɔkpɔkpɔ gã kple kɔnuwo xɔa wo dea ame tsitsiwo dome; woaɖe mɔ na wo azɔ be woate ŋu aɖe srɔ̃. Ne ɖoƒe sia si ŋu wodea bubui alea su wo si ko la, wotrɔa susu ɖe ŋugbetɔ didi kple woƒe nyihawo dzidzi ɖe edzi ŋu, eye wodi tso wo si be woaɖo aɖaŋu ahakpɔ nyaʋiʋliwo gbɔ.\nAleke Masaiwo Kple Woƒe Etsɔme Ava Nɔ?\nEgbea Masaiwo ƒe dekɔnuwo kple kɔnyinyi veviwo le bubum kabakaba. Le nuto aɖewo me la, Masaiwo magate ŋu atsa kple woƒe nyihawo anɔ gbe dama yeyewo dim o. Wole asi trɔm le wo denyigba ƒe akpa gãtɔ ŋu be woazu gbemelãwo kpɔƒe, alo afisiwo wogblẽ ɖi hena aƒewo tsotso kple agbledeƒewo be woatsɔ akpɔ amesiwo le agbɔ sɔm ɖe edzi la ƒe nuhiahiã gbɔe. Tsikuɖiɖi kple ganyawo ƒe amemiamia le ezim ɖe Masaiwo dometɔ geɖe dzi be woadzra woƒe nyi siwo gbɔ womelɔ̃a nu le o la be woate ŋu anɔ agbe. Ne woʋu yi dugãwo me la, wodoa go kuxi siwo tututu le fu ɖem na amesiwo le egbegbe xexe si ƒo ɣla wo la me.\nEgbea la, Yehowa Ðasefowo ƒe subɔsubɔdɔa ɖo Masaiwo ƒe nuto siwo le Ɣedzeƒe Afrika hã. Wota Se Agbe ƒe Vivi le Anyigba Dzi Tegbee! ƒe agbalẽ gbadza 6,000 kple edzivɔ ɖe Masaigbe me. Woto esia dzi le kpekpem ɖe Masaiwo ŋu be woakpɔ vovototo si le aʋatsodzixɔse siwo ŋu kpeɖodzi aɖeke mele o kple Biblia me nyateƒea dome. Nyateƒee, enye dzidzɔ be mía Wɔla, Yehowa Mawu, na mɔnukpɔkpɔ ame siawo siwo nya kpɔ la be woanɔ ame gbogbo siwo “tso dukɔ sia dukɔ kple to sia to kple du sia du kple gbegbɔgblɔ sia gbegbɔgblɔ me” la dome atsi agbe le tsɔtsrɔ̃ si gbɔna nuɖoanyi vɔ̃ɖi sia si me xaxa le la dzi me.—Nyaɖeɖefia 7:9.\nMasaiwo ƒe aƒe\n[Nɔnɔmetata si le axa 18]\nMasaiwo ƒo ƒu na ɣeɖuɖu\nMasai Ðasefo eve\nƉoe Ɖe Amewo Ɖoe Ɖe Amewo Masai—Dukɔ Aɖe Si Lɔ̃a Amadede\ng02 3/8 axa 16-19\nNufialawo—Nukatae Míehiã Wo?\nNukatae Nànye Nufiala?\nNufiafia—Fukpekpe Kple Afɔku Siwo Le Eme\nNufiafia—Dzidzeme Kple Dzidzɔ si Le Eme\nFɔɖiɖi Ƒe Seselelãmewo—Ðe Wogblẽ Ɣesiaɣia?\nAleke Mawɔ Ne Medo Go Nye Sukuhati?\nNusiwo Naa Afɔku Nɔa Dɔwɔƒewo\nAlesi Nàwɔ Anɔ Dedie le Dɔwɔƒe\nDɔwɔwɔ Ŋuti Nukpɔsusu si Da Sɔ\nAbosam—Vɔ̃ɖitɔ si Li Ŋutɔŋutɔa?\nAnyitsi—Enye Gbedala Vivi Aɖe\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo NYƆ! March 8, 2002\nƉoe Ɖe Amewo Ɖoe Ɖe Amewo NYƆ! March 8, 2002\nNYƆ! March 8, 2002


Efesotɔwo 2 | Biblia Le Internet Dzi | Xexe Yeye Gɔmeɖeɖe (1984)\n2 Gawu la, miawoe Mawu gbɔ agbee, togbɔ be mienye ame kukuwo le miaƒe vodadawo kple nu vɔ̃wo me tsã hã, 2 esiwo me miezɔna le tsã le xexe sia ƒe nuɖoanyi la nu, le fia si kpɔ ŋusẽ ɖe ya, si nye gbɔgbɔ si le dɔ wɔm le tomaɖomaɖo ƒe viwo me fifia dzi la, ƒe lɔlɔ̃nu nu. 3 Ɛ̃, mí katã míenɔ agbe le wo dome tsã le míaƒe ŋutilã ƒe nudzodzrowo nu, eye míenɔ nu siwo ŋutilã la kple tamesusuwo di la wɔm, eye míenye dziku ƒe viwo tso dzɔdzɔme abe ame susɔeawo ke ene tsã. 4 Gake Mawu, ame si nye kesinɔtɔ le nublanuikpɔkpɔ me la, le lɔlɔ̃ gã si wòtsɔ lɔ̃ mí ŋuti la, 5 egbɔ agbe mí kpe ɖe Kristo ŋu, esime míeku le vodadawo me kura gɔ̃ hã—amenuveve ye na woɖe mi— 6 eye wòfɔ mí ɖe tsitre ɖekae hena míebɔbɔ nɔ anyi ɖekae le dziƒonutowo me kple Kristo Yesu, 7 bene le nuɖoanyi siwo gbɔna me la, woaɖe eƒe amenuveve ƒe kesinɔnu siwo ƒo nu sia nu ta sãsãsã la afia le eƒe dɔmekɔkɔ ɖe mí, ame siwo le ƒomedodo me kple Kristo Yesu, la me. 8 Le nyateƒe me la, amenuveve siae na woɖe mi to xɔse me; eye menye mia gbɔe esia tso o, Mawu ƒe nunana ye. 9 Ao, metso dɔwɔwɔwo me o, bene naneke naganɔ anyi, si ta ame aɖe naƒo adegbe ɖo o. 10 Elabena eƒe dɔwɔwɔ me tsonu ye míenye, eye wowɔ mí míele ƒomedodo me kple Kristo Yesu hena dɔ nyuiwo, esiwo Mawu dzra ɖo ɖi do ŋgɔ na mí be míazɔ le wo me la, wɔwɔ. 11 Eya ta nenɔ susu me na mi ɣesiaɣi be tsã la, mienye dukɔwo me tɔwo le ŋutilã nu; nu si woyɔna be “aʋatsotso,” si wotsɔ asi wɔ le ŋutilã me la, yɔa mi be “aʋamatsomatso”— 12 be Kristo menɔ mia si le ɣeyiɣi ma tututu me o, eye mienɔ adzɔge na Israel dukɔa henye ame tutɔwo na ŋugbedodo ƒe nubablaawo, eye mɔkpɔkpɔ aɖeke menɔ mia si o, eye Mawu menɔ mia si le xexea me o. 13 Gake fifia miele ƒomedodo me kple Kristo Yesu, mi ame siwo nɔ adzɔge ʋĩi tsã la, mieto Kristo la ƒe ʋu la dzi te va. 14 Elabena eyae nye míaƒe ŋutifafa, eya si na akpa eveawo va zu ɖeka, eye wòmu gli, si ma wo dome la ɖa. 15 Eto eƒe ŋutilã dzi ɖe fuléle la, si nye Se si me sededewo kple ɖoɖowo nɔ la ɖa, bene wòatsɔ dukɔ eve la awɔ ame yeye ɖeka le ƒomedodo me kplii ahawɔ ŋutifafa; 16 eye be wòadzra dukɔ eveawo dome ɖo le ŋutilã ɖeka me na Mawu to fuwɔameti la dzi, elabena eto eɖokui dzi wu fuléle la. 17 Eye wòva gblɔ ŋutifafa ƒe nya nyui la na mi ame siwo le adzɔge ʋĩi, kple ŋutifafa na ame siwo le kpuiƒe, 18 elabena to eyama dzi mí dukɔ eveawo siaa míete ɖe Fofo la ŋu to gbɔgbɔ ɖeka dzi. 19 Eya ta mieganye ame tutɔwo kple amedzro siwo le dukɔ aɖe me ko o, ke boŋ mienye ame kɔkɔewo ƒe hati dumeviwo kple Mawu ƒe aƒe la me tɔwo, 20 eye wotu mi ɖe apostoloawo kple nyagblɔɖilawo ƒe gɔmeɖoanyi dzi, esi Kristo Yesu ŋutɔ nye dzogoedzikpe la. 21 Xɔ blibo si wotu kpe ɖo nyuie la le tsitsim le ƒomedodo me kplii le gbedoxɔ kɔkɔe zum na Yehowa. 22 Wole mi ame siwo le ƒomedodo me kplii la hã tum ɖekae, be miazu nɔƒe si Mawu ato gbɔgbɔ dzi anɔ.


Mawu ƒe ŋkɔ ɖe? | Biblia Me Biabiawo Ƒe Ŋuɖoɖowo\nGBE BUBU Afrikaans Albanian Amharic Arabic Armenian Azerbaijani Azerbaijani (Cyrillic) Bulgarian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Greek Greenlandic Guarani Haitian Creole Hausa Hebrew Hiligaynon Hungarian Icelandic Igbo Iloko Indonesian Italian Japanese Kikuyu Kinyarwanda Kirghiz Korean Kwangali Latvian Lingala Lithuanian Luo Malagasy Maltese Ndebele Ndonga Norwegian Nzema Oromo Pangasinan Papiamento (Aruba) Polish Portuguese Quechua (Bolivia) Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Sranantongo Swahili Swedish Tagalog Tahitian Telugu Thai Tsonga Turkish Twi Ukrainian Venda Vietnamese Wolaita Xhosa Yoruba Zande Zulu\nŊkɔ le míaƒe ƒometɔwo katã si. Amewo tsɔa ŋkɔ na aƒemelãwo gɔ̃ hã! Ke ɖe mele be míakpɔ mɔ be ŋkɔ nanɔ Mawu hã si oa? Woyɔ dzesideŋkɔ geɖewo na Mawu le Biblia me, abe Mawu Ŋusẽkatãtɔ, Aƒetɔ Dziɖulagã kple Wɔla ene, gake ŋkɔ ŋutɔŋutɔ hã le esi.—Xlẽ Yesaya 42:8.\nMawu ƒe ŋkɔ ŋutɔŋutɔa dze le Biblia gɔmeɖeɖe geɖe me le Psalmo 83:18. Le Eʋegbe Biblia me la, edze le kpukpui 19 lia, afi si gblɔ be: “Ne woadze sii be, ŋkɔwòe nye Yehowa, eye wò ɖeɖe koe ɖo kpo ɖe anyigba blibo la dzi!”\nNu ka tae wòle be míazã Mawu ƒe ŋkɔa?\nMawu di be míazã yeƒe ŋkɔa. Míeyɔa míaƒe ame lɔlɔ̃wo kple mía xɔlɔ̃ veviwo ƒe ŋkɔwo na wo ne míele nu ƒom kpli wo, vevietɔ ne woɖe mɔ na mí be míawɔe nenema. Ke ɖe mele be wòanɔ alea ne míele nu ƒom kple Mawu hã oa? Gawu la, Yesu Kristo de dzi ƒo na mí be míazã Mawu ƒe ŋkɔa.—Xlẽ Mateo 6:9; Yohanes 17:26.\nGake be míanye Mawu xɔlɔ̃wo la, ebia nu geɖe wu eƒe ŋkɔa ɖeɖe ko nyanya. Le kpɔɖeŋu me, ame ka ƒomevie Mawu nye? Ðe wòanya wɔ be míate ɖe Mawu ŋua? Àte ŋu akpɔ biabia siawo ƒe ŋuɖoɖowo le Biblia me.\nÈxɔe se be Mawu tsɔa ɖe le eme na wò ŋutɔŋutɔa? Srɔ̃ nu tso ale si tututu Mawu le kple ale si nàwɔ ate ɖe eŋu la ŋu.


Yesu—Nu Si Na Viɖe Nɔ Eƒe Agbe Ŋu\nGBE BUBU Afrikaans Albanian Amharic Arabic Armenian Aymara Bicol Bulgarian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Greek Guarani Haitian Creole Hebrew Hiligaynon Hungarian Icelandic Igbo Iloko Indonesian Italian Japanese Kikuyu Kinyarwanda Kirghiz Korean Latvian Lingala Lithuanian Luo Malagasy Myanmar Ngabere Norwegian Nzema Polish Portuguese Punjabi Quechua (Bolivia) Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Sranantongo Swahili Swedish Tagalog Tahitian Thai Tigrinya Tsonga Turkish Twi Tzotzil Ukrainian Uruund Vietnamese Wayuunaiki Xhosa Yoruba Zulu\nÐE VIÐE nɔ Yesu ƒe agbe ŋu vavã? Edze ƒãa be ƒome dahe mee wodzii ɖo, eye nunɔamesi ʋɛ aɖewo koe su esi le agbe me. Le nyateƒe me la, mekpɔ ‘afi si wòatsɔ ta aziɔ ɖo’ gɔ̃ hã o. (Luka 9:57, 58) Tsɔ kpe ɖe eŋu la, amewo lé fui, woda alakpa ɖe esi, eye mlɔeba eƒe futɔwo wui.\nÐewohĩ àgblɔ be, ‘Menye aleae mebua agbe si ŋu viɖe le o!’ Gake nya bubuwo gali ku ɖe Yesu ŋu siwo me dzodzro aɖe vi na mí. Na míadzro esiawo dometɔ ene me kpɔ.\n1. TAÐODZINU NƆ YESU SI—EYAE NYE BE YEAWƆ MAWU ƑE LƆLƆ̃NU.\n“Nye nuɖuɖu ye nye be mawɔ ame si dɔm ɖa la ƒe lɔlɔ̃nu.”—Yohanes 4:34.\nYesu to eƒe nyagbɔgblɔ kple nuwɔnawo dzi ɖee fia be yedi be yeawɔ Yehowa, * ye Fofo si le dziƒo la, ƒe lɔlɔ̃nu. Mawu ƒe lɔlɔ̃nu wɔwɔ dzɔa dzi na Yesu ŋutɔ. Le nyateƒe me la, etsɔe sɔ kple nuɖuɖu, abe ale si wòdze le mawunyakpukpui si le etame la me ene. Bu nɔnɔme si me wògblɔ nya ma le ŋu kpɔ.\nGa wuieve me lɔƒoe Yesu gblɔ nya ma. (Yohanes 4:6) Tso ŋdi me kee wònɔ mɔ zɔm to Samaria ƒe tonutoa me, eya ta dɔ anya nɔ ewum godoo. Le esia ta, eƒe nusrɔ̃lawo ƒoe ɖe enu be: “Rabi, ɖu nu!” (Yohanes 4:31) Ale si Yesu ɖo eŋu na wo la ɖee fia be Mawu ƒe dɔa wɔwɔ ɖi ƒo nɛ eye wòdo ŋusẽe. Ðe nya mawo meɖee fia be eƒe dzi dze eme oa?\n2. YESU LƆ̃ FOFOA VEVIE.\n“Melɔ̃ Fofo la.”—Yohanes 14:31.\nƑomedodo kplikplikpli nɔ Yesu kple Fofoa si le dziƒo la dome. Lɔlɔ̃ gã si nɔ Yesu si na Mawu la ʋãe wòɖe gbeƒã Eƒe ŋkɔ, tameɖoɖowo kple nɔnɔme nyuiwo. Yesu ɖe Fofoa ƒe amenyenye fia bliboe le eƒe nyagbɔgblɔ, nuwɔna kple nɔnɔme si wòɖe fia me ale gbegbe be Fofoa ƒe amenyenye dzena kɔtɛ le Yesu ƒe nuwɔna me. Esia tae esime Filipo bia Yesu be, “Fia Fofo la mí” la, Yesu ɖo eŋu be: “Ame si kpɔm la, ekpɔ Fofo la hã.”—Yohanes 14:8, 9.\nYesu lɔ̃ Fofoa ale gbegbe be elɔ̃ faa ɖo toe yi ɖase ku me gɔ̃ hã. (Filipitɔwo 2:7, 8; 1 Yohanes 5:3) Lɔlɔ̃ gã ma si nɔ Yesu si na Mawu la na wòse le eɖokui me be viɖe le yeƒe agbe ŋu.\n3. YESU LƆ̃ AMEWO.\n“Lɔlɔ̃ gã wu esia megale ame aɖeke si o: be ame aɖe natsɔ eƒe luʋɔ aɖo anyi ɖe exɔlɔ̃awo ta.”—Yohanes 15:13.\nEsi amegbetɔwo nyi nu vɔ̃ dome ta la, etsɔme nyui aɖeke meli na wo o. Biblia gblɔ be: “To ame ɖeka [Adam] dzi nu vɔ̃ ge ɖe xexea me, eye to nu vɔ̃ me ku la va, eye ale ku la kaka ɖe amewo katã dome, esi wo katã wɔ nu vɔ̃ ŋuti la.” (Romatɔwo 5:12) Míate ŋu avo tso nu vɔ̃ me tsonu si nye ku si me le míawo ŋutɔwo ƒe ŋusẽ me o.—Romatɔwo 6:23.\nDzidzɔtɔe la, lɔlɔ̃ ʋã Yehowa wòwɔ ɖoɖo aɖe si dzi wòato aɖe amegbetɔƒomea tso nɔnɔme sia me. Eɖe mɔ Via deblibo, si ŋu nu vɔ̃ mele o, si va tɔ ŋkɔ Yesu, la kpe fu heku ale be eƒe kua nanye tafe si dzi wòato aɖe ameƒomea tso nu vɔ̃ kple ku si me. Le lɔlɔ̃ si le Yesu si na Fofoa kple amegbetɔwo ta la, elɔ̃ faa tsɔ eƒe amegbetɔ ƒe agbe deblibo la na ɖe mía ta. (Romatɔwo 5:6-8) Ale si wòlɔ̃ amegbetɔwo eye medi eɖokui tɔ o la na viɖe nɔ eƒe agbe ŋu. *\n4. YESU NYAE BE YE FOFO LƆ̃ YE HEKPƆA ŊUDZEDZE ÐE YE ŊU.\n“Ame siae nye Vinye, si gbɔ nyemelɔ̃a nu le o, si ŋu mekpɔ ŋudzedze ɖo.”—Mateo 3:17.\nEsime wonyrɔ Yesu ɖe tsi me lae Yehowa gblɔ nya mawo tso dziƒo. Yehowa to nya siawo dzi ɖee fia le amewo ŋkume be yelɔ̃ ye Vi, Yesu, hekpɔ ŋudzedze ɖe eŋu. Eya ta mewɔ nuku o be, Yesu gblɔ kakaɖedzitɔe be: “Fofo la lɔ̃am”! (Yohanes 10:17) Esi Yesu nyae be ye Fofo lɔ̃ ye hekpɔ ŋudzedze ɖe ye ŋu ta la, dzi nɔ eƒo wòdo dzi, togbɔ be woti eyome heƒo nu tsi tre ɖe eŋu hã. Lɔlɔ̃ kple ŋudzedzekpɔkpɔɖeameŋu sia kpe ɖe eŋu wòdo dzi ɖase ɖe ku me gɔ̃ hã. (Yohanes 10:18) Esi Yesu nyae be ye Fofo lɔ̃ ye hekpɔ ŋudzedze ɖe ye ŋu ta la, ɖikeke mele eme o be esia gana viɖe nɔ eƒe agbe ŋu geɖe wu.\nÐikekemanɔmee la, viɖe nɔ Yesu ƒe agbe ŋu. Eme kɔ ƒãa be míate ŋu asrɔ̃ nu geɖe tso egbɔ ku ɖe ale si míana viɖe vavã nanɔ míaƒe agbe ŋui la ŋu. Nyati si kplɔe ɖo la adzro aɖaŋu nyui siwo Yesu ɖo na eyomedzelawo ku ɖe ale si woanɔ agbee ŋu la dometɔ aɖewo me.\n^ mm. 15 Ne èdi be yeasrɔ̃ nu geɖe wu tso ale si Yesu ƒe kua ate ŋu alé avu ɖe míaƒe nu vɔ̃wo tae ŋu la, xlẽ agbalẽ si nye Nuka Tututue Nye Biblia ƒe Nufiafia? ƒe ta 5 lia. Yehowa Ðasefowoe tae.\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ April 2013 | Àte Ŋu Anɔ Agbe Si Ŋu Viɖe Le


2 Samuel 22 | Biblia Le Internet Dzi | Xexe Yeye Gɔmeɖeɖe\nDavid kafu Mawu ɖe eƒe xɔname ta (1-51)\nYehowa wɔa nuteƒe na ame si wɔa nuteƒe (26)\n22 Eye David gblɔ ha sia me nyawo na Yehowa+ le gbe si gbe Yehowa ɖee tso eƒe futɔwo katã si me+ kple Saul si me.+ 2 Egblɔ be: “Yehowae nye nye agakpe, nye mɔ́ sesẽ+ kple nye Xɔnametɔ.+ 3 Nye Mawue nye nye agakpe,+ eyae mesi tso,Nye akpoxɔnu+ kple nye xɔxɔ* ƒe dzo,* nye dedienɔƒe,+Nye sitsoƒe,+ nye ɖela;+ wòe ɖem tso ŋutasẽlawo si me. 4 Meyɔ Yehowa, Ame si dze na kafukafu,Aɖem tso nye futɔwo si me. 5 Ku ƒe tsitsotsoe ɖe to ɖem;+Yakamewo ƒe tsiɖɔɖɔwo do ŋɔdzi nam.+ 6 Tsiẽƒe* ƒe kawo ƒo xlãm;+Ku ƒe mɔ̃tetrewo ƒo gom.+ 7 Meyɔ Yehowa le nye xaxawo me,+Eye mele ɣlidodo dzi na nye Mawu. Ese nye gbe tso eƒe gbedoxɔ me,Eye nye ɣlidodo be wòaxɔ nam la ɖo eƒe to me.+ 8 Anyigba ʋãnya heʋuʋu kpekpekpe;+Dziƒo ƒe anyinɔwo ʋuʋu,+Eye wodzo kpekpekpe, elabena wodo dziku nɛ.+ 9 Dzudzɔ de dzi tso eƒe ŋɔti me,Eye dzo flafla do tso eƒe nu me;+Dzoka xɔxɔwo tso egbɔ. 10 Eviã dziƒowo eye wòɖi ɖe anyi;+Eye blukɔ le eƒe afɔ te.+ 11 Enɔ kerubi+ dzi dzo va. Wokpɔe le gbɔgbɔ* ƒe aʋalawo dzi.+ 12 Eye wòtsɔ viviti ƒo xlã eɖokui abe agbadɔ ene,+Le tsiziwo kple alilikpo dodowo me. 13 Dzoka xɔxɔwo do tso keklẽ si le eŋgɔ la me. 14 Yehowa ɖe gbe tso dziƒo;+Dziƒoʋĩtɔ la na eƒe gbe ɖi.+ 15 Eda eƒe aŋutrɔwo+ tsɔ ka wo hlẽ;Kple dzikedzo, eye wòna wotɔtɔ.+ 16 Atsiaƒu gɔme dze;+Esi Yehowa blu la, anyigba ƒe agunuwo tsi ƒeƒle,Le eƒe ŋɔtimegbɔgbɔ si gbɔ ɖe wo la ta.+ 17 Edo asi ɖa tso dzi lém;Ehem tso tsi goglowo me.+ 18 Eɖem tso nye futɔ sesẽ la si me,+Tso ame siwo lé fum, siwo sesẽ wum la si me. 19 Wodze dzinye le gbe si gbe vɔ̃ dzɔ ɖe dzinye,+Ke Yehowae nye nye ziɔɖeŋu. 20 Ekplɔm do goe yi dedienɔƒe;*+Eɖem, elabena nye nu nyo eŋu.+ 21 Yehowa ɖoa eteƒe nam le nye dzɔdzɔenyenye nu;+Eɖoa eteƒe nam elabena nye asiwo me dza.+ 22 Elabena melé Yehowa ƒe mɔwo me ɖe asi,Eye nyemetrɔ le nye Mawu yome wònye vɔ̃ mewɔ ɖe eŋu o. 23 Eƒe ʋɔnudɔdrɔ̃wo+ katã le ŋkunyeme;Eye nyematrɔ ɖa le eƒe sewo ŋu o.+ 24 Manye ame maɖifɔ+ le eŋkume,Eye makpɔ ɖokuinye dzi le vodada ŋuti.+ 25 Yehowa neɖo eteƒe nam le nye dzɔdzɔenyenye nu,+Le esi medza le eŋkume ta.+ 26 Èwɔa nuteƒe na ame si wɔa nuteƒe;+Èwɔa nu fɔmaɖitɔe ɖe ame maɖifɔ ŋu;+ 27 Èdza na ame si dza,+Ke àdze aye* ɖe ame si ƒe mɔ glɔ̃ ŋu.+ 28 Elabena èxɔna na ɖokuibɔbɔlawo,+Ke ètɔa ŋku dadalawo, eye nèbɔbɔa wo ɖe anyi.+ 29 Oo Yehowa, wòe nye nye akaɖi;+Yehowae nana nye viviti me kɔna.+ 30 Elabena wò kpekpeɖeŋu ana manya adzoha ɖe nu;Le Mawu ƒe ŋusẽ me la, mate ŋu aflɔ gli.+ 31 Mawu vavã la ƒe mɔ de blibo;+Yehowa ƒe nya dza.+ Akpoxɔnu wònye na ame siwo katã sinɛ tsona.+ 32 Elabena Mawu kae li kpe ɖe Yehowa ŋu?+ Eye ame kae ganye agakpe? Ðe menye mía Mawu la ɖeɖe koe oa?+ 33 Mawu vavã lae nye nye mɔ́ sesẽ,+Ana nye mɔ nade blibo,+ 34 Ena nye afɔwo le abe zinɔ tɔ ene;Ena metsi tsitre ɖe teƒe kɔkɔwo.+ 35 Efiaa aʋawɔwɔ nye asiwo;Ale be nye alɔwo nate ŋu abi akɔblidati. 36 Ètsɔ wò xɔxɔ ƒe akpoxɔnu nam,Eye wò ɖokuibɔbɔe doa gãm.+ 37 Èkeke nye afɔɖoƒewo;Nye afɔwo maɖiɖi o.*+ 38 Mati nye futɔwo yome, ne matsrɔ̃ wo gbidigbidi;Nyematrɔ o, va se ɖe esime wotsrɔ̃ keŋkeŋ hafi. 39 Matsrɔ̃ wo ahagbã wo gudugudu, ale be fɔfɔ maganɔ wo ŋu o;+Woadze anyi ɖe nye afɔ te. 40 Àtsɔ ŋusẽ abla akpa nam ɖe aʋa la ŋu;+Àna nye futɔwo nadze anyi ɖe tenye.+ 41 Àna nye futɔwo nasi le nunye;*+Mana ɖoɖoe nazi le ame siwo lé fum kaɖikaɖi la nu.+ 42 Wodoa ɣli be woaxɔ na yewo, ke xɔnametɔ aɖeke meli o;Wodoa ɣli na Yehowa, ke metɔna na wo o.+ 43 Mato wo memie woanɔ abe ʋuʋudedi ene;Matu afɔ wo dzi afanya wo abe kpɔdomeeba ene. 44 Àɖem tso nye dukɔ si le vodada dim le ŋunye la si me.+ Àdzɔ ŋunye be manye dukɔwo ƒe tatɔ;+Dukɔ si nyemenya o la asubɔm.+ 45 Amedzroviwo ava bɔbɔ ɖe ŋkunyeme;+Nya si woase le ŋunye ana woaɖo tom. 46 Dzi aɖe le amedzroviwo ƒo;*Eye woanɔ ƒoƒom kpakpakpa ado tso woƒe bebeƒewo ava. 47 Yehowa le agbe! Woakafu nye Agakpe la;+ Woado nye xɔxɔ ƒe agakpe ƒe Mawu la ɖe dzi.+ 48 Mawu vavã lae biaa hlɔ̃ nam+Ebɔbɔa dukɔwo ɖe tenye,+ 49 Eɖeam tso nye futɔwo si me. Èdoam ɖe dzi+ megbɔa ame siwo tso ɖe ŋunye la ta;Èɖeam tso ŋutasẽla si me.+ 50 Oo Yehowa, esia tae mada akpe na wò le dukɔwo dome ɖo,+Eye madzi kafukafuha na wò ŋkɔ la:*+ 51 Ewɔa xɔxɔdɔ gãwo na eƒe fia la;*+Eye wòɖea lɔlɔ̃ si nu metsina o fiaa eƒe amesiamina la,Eɖenɛ fiana David kple eƒe dzidzimevi la tegbee.”+\n^ Alo, “nye xɔnametɔ triakɔ.”\n^ Alo, “gbadzaƒe.”\n^ Agate ŋu afia, “àwɔ nu abe bometsila ene.”\n^ Alo, “Woƒe lãme atu.”\n^ Alo, “Ena aʋadziɖuɖu gã eƒe fia la.”


Zakariya 3 | Biblia Le Internet Dzi | Xexe Yeye Gɔmeɖeɖe\nŊutega 4: Woɖɔli nunɔlagã la ƒe awuwo (1-10)\nSatana tsi tsitre ɖe nunɔlagã Yosua ŋu (1)\n‘Makplɔ nye subɔla si ŋkɔe nye Dzedze vɛ!’ (8)\n3 Eye wòna mekpɔ nunɔlagã Yosua+ le tsitre ɖe Yehowa ƒe dɔla la ŋkume, eye Satana+ tɔ ɖe eƒe ɖusime be yeatsi tsitre ɖe eŋu. 2 Eye Yehowa ƒe dɔla la gblɔ na Satana be: “Yehowa neka mo na wò, Oo Satana,+ Yehowa, ame si tia Yerusalem+ la, neka mo na wò! Ðe menye dzoti bibi wònye woɖe tso dzo me oa?” 3 Ke Yosua le awu ƒoɖiwo me tɔ ɖe mawudɔla la ŋkume. 4 Eye mawudɔlaa gblɔ na ame siwo tɔ ɖe eŋkume la be, “Miɖe awu ƒoɖiawo le eŋu.” Eye wògblɔ nɛ be, “Kpɔ ɖa, meɖe wò vodada* ɖa le ŋuwò, eye woado awu nyuiwo* na wò.”+ 5 Eya ta megblɔ be: “Mitsɔ tablanu dzadzɛ bla ta nɛ.”+ Eye wotsɔ tablanu dzadzɛ bla ta nɛ, eye wodo awuwo nɛ; ke Yehowa ƒe dɔla la tɔ ɖe afi si gogo afi ma. 6 Eye Yehowa ƒe dɔla gblɔ na Yosua be: 7 “Ale aʋakɔwo ƒe Yehowa gblɔe nye esi: ‘Ne èzɔ le nye mɔwo dzi eye nèwɔ dɔ si mede asi na wò la, ekema ànye ʋɔnudrɔ̃la le nye aƒe me+ ahakpɔ nye xɔxɔnuawo dzi;* eye maɖe mɔ na wò nànɔ ame siawo, siwo le tsitre ɖe afi sia la dome.’ 8 “‘Oo Nunɔlagã Yosua, meɖe kuku, wò kple wò zɔhɛ siwo bɔbɔ nɔ ŋkuwòme la misee, elabena dzesie ŋutsu siawo nye; eye kpɔ ɖa, mekplɔ nye subɔla+ si ŋkɔe nye Dzedze+ gbɔnae! 9 Elabena kpɔ kpe si metsɔ ɖo Yosua ŋgɔ la ɖa! Ŋku adre le kpe la ŋu; maŋlɔ nu ɖe edzi, eye maɖe anyigba ma ƒe fɔɖiɖi ɖa le ŋkeke ɖeka dzi,’+ aʋakɔwo ƒe Yehowa ye gblɔe. 10 “‘Gbe ma gbe la, mia dometɔ ɖe sia ɖe anɔ eƒe wainka kple gboti te ayɔ nɔvia,’+ aʋakɔwo ƒe Yehowa ye gblɔe.”\n^ Alo, “atsyɔ̃wuwo.”\n^ Alo, “ahadzɔ nye nunɔamesiwo ŋu.”


Kolosetɔwo 2 | Biblia Le Internet Dzi | Xexe Yeye Gɔmeɖeɖe (1984)\nGBE BUBU Afrikaans Albanian Amerika Tokunɔgbe Amharic Arabic Argentina Tokunɔgbe Armenian Australia Tokunɔgbe Austria Tokunɔgbe Aymara Azerbaijani Azerbaijani (Cyrillic) Baoule Bassa (Cameroon) Batak (Karo) Batak (Toba) Bicol Bislama Brazil Tokunɔgbe Britain Tokunɔgbe Bulgarian Cambodian Catalan Cebuano Chichewa Chile Tokunɔgbe China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) China Tokunɔgbe Chitonga Chitonga (Malawi) Chitumbuka Cibemba Colombia Tokunɔgbe Costa Rica Tokunɔgbe Croatian Cuba Tokunɔgbe Czech Dangme Danish Drehu Dutch Ecuador Tokunɔgbe Efik El Salvador Tokunɔgbe Estonian Eŋlisi Eʋegbe Fijian Finnish Franse Ga Georgian German Germany Tokunɔgbe Greece Tokunɔgbe Greek Guarani Guatemala Tokunɔgbe Gujarati Gun Haitian Creole Hebrew Hiligaynon Hindi Hiri Motu Honduras Tokunɔgbe Hungarian Hungary Tokunɔgbe Icelandic Igbo Iloko Indonesia Tokunɔgbe Indonesian Ireland Tokunɔgbe Isoko Israel Tokunɔgbe Italian Italy Tokunɔgbe Japan Tokunɔgbe Japanese Javanese Kabiye Kannada Kazakh Kenya Tokunɔgbe Kikamba Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korea Tokunɔgbe Korean Krio Kwanyama Laotian Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Marshallese Maya Mexico Tokunɔgbe Moore Myanmar Ndebele Ndebele (Zimbabwe) Nepali Nias Nicaragua Tokunɔgbe Nigeria Tokunɔgbe Norwegian Nyaneka Nzema Oromo Ossetian Otetela Panama Tokunɔgbe Pangasinan Papiamento (Curaçao) Paraguay Tokunɔgbe Persian Poland Tokunɔgbe Polish Ponapean Portugal Tokunɔgbe Portuguese Portuguese (Portugal) Punjabi Quebec Tokunɔgbe Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russia Tokunɔgbe Russian Samoan Sango Sateré-Mawé Sena Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Solomon Islands Pidgin South Africa Tokunɔgbe Spain Tokunɔgbe Spanish Sranantongo Swahili Swahili (Congo) Swati Sweden German Tokunɔgbe Sweden Tokunɔgbe Swedish Tagalog Tahitian Taiwan Tokunɔgbe Tajiki Tamil Tatar Telugu Tetun Dili Thai Thailand Tokunɔgbe Ticuna Tigrinya Tiv Tok Pisin Tongan Tshiluba Tshwa Tsonga Turkish Turkmen Tuvaluan Twi Tzotzil Ukrainian Umbundu Urdu Uruguay Tokunɔgbe Uzbek Uzbek (Roman) Venda Venezuela Tokunɔgbe Vietnamese Wallisian Waray-Waray Xavante Xhosa Yoruba Zambia Tokunɔgbe Zapotec (Isthmus) Zimbabwe Tokunɔgbe Zulu\n2 Elabena medi be mianya ale si gbegbe mele ʋiʋlim ɖe mia kple ame siwo le Laodikea kpakple ame siwo katã mekpɔ nye ŋkume kpɔ o la ta, 2 bene woafa akɔ na woƒe dziwo, bene woawɔ nu aduadu le lɔlɔ̃ me, bene kesinɔnu, si nye nugɔmesese blibo, ƒe kakaɖedzi nasu wo si, bene woaɖo Mawu ƒe nya ɣaɣla kɔkɔe, si nye Kristo, ƒe sidzedze vavãtɔ gbɔ. 3 Eya mee woɣla nunya kple sidzedze ƒe nu xɔasiwo katã ɖo nyuie. 4 Esia gblɔm mele, bene ame aɖeke nagatsɔ aɖe ŋanɛ aflu mi o, 5 elabena togbɔ be nyemele mia gbɔ le ŋutilã me o hã la, meli kpli mi le gbɔgbɔ me, eye dzi le dzɔyem, eye mele ɖoɖo nyui, si nu miele zɔzɔm ɖo, kple miaƒe Kristo dzi xɔxɔse ƒe kelili la kpɔm. 6 Eya ta ale si miexɔ Aƒetɔ Kristo Yesu la, miyi edzi miazɔ le ƒomedodo me kplii, 7 eye mianye ame siwo ƒo ke ɖe to, eye wotu wo ɖe eyama me, eye woli ke wo ɖe xɔse la me, abe ale si wofia mi ene, eye miagba go le xɔse me le akpedada me. 8 Mikpɔ nyuie: ɖewohĩ ame aɖe ato xexemenunya kple beble dzodzro dzi le amewo ƒe kɔnyinyiwo nu alé mi adzoe, le xexea ƒe gɔmedzenuwo nu, ke menye le Kristo nu o; 9 elabena eya mee Mawu ƒe nɔnɔmewo katã dze le, le ŋutilã me. 10 Eye ale blibonyenye aɖe su mia si to eya si nye dziɖuɖuwo kple ŋusẽwo katã ƒe ta la dzi. 11 To miaƒe hadede kplii dzi la, wotsɔ aʋatsotso si menye asie wotsɔ tsoe o la tso aʋa na mi hã, si me woɖe ŋutilã ƒe ame blibo la ɖa le, to Kristo la ƒe aʋatsotso me, 12 elabena woɖi mi kpakplii le eƒe nyɔnyrɔxɔxɔ me, eye to miaƒe hadede kplii dzi la, wofɔ mi ɖe tsitre ɖekae to Mawu, ame si fɔe ɖe tsitre tso ame kukuwo dome la, ƒe dɔwɔwɔ si dzi miexɔ se la me. 13 Gawu la, togbɔ be mienye ame kukuwo tsã le miaƒe vodadawo kple aʋamatsomatso ƒe nɔnɔme, si me mienɔ le ŋutilã me la me hã la, Mawu gbɔ agbe mi kpakplii. Elɔ̃ faa tsɔ míaƒe vodadawo katã ke mí, 14 eye wòtutu nu si wotsɔ asi ŋlɔ ɖe mía ŋuti, siwo me ɖoɖowo nɔ, eye wòtsia tsitre ɖe mía ŋu, la ɖa; eye wòɖee ɖa le mɔa dzi, esi wòtsɔ gatagbadzɛ hee ɖe fuwɔameti la ŋuti. 15 Esi wòɖe nu le dziɖuɖuwo kple ŋusẽwo dzi la, eɖe wo fia le gaglãgbe abe nu siwo dzi wòɖu ene, eye wònɔ ŋgɔ na wo le aʋadziɖuɖu ƒe gbɔlɔlɔ gã aɖe me to fuwɔameti la dzi. 16 Eya ta migana ame aɖeke nadrɔ̃ ʋɔnu mi le nuɖuɖu kple nunono alo azãɖuɖu aɖe alo ɣletidzedzi ƒe ŋkekenyui aɖe, alo sabat aɖe ŋuti o; 17 elabena nu mawo nye nu siwo ava va la ƒe vɔvɔli, ke nua ŋutɔŋutɔ le Kristo la me. 18 Migana ame aɖeke, si kpɔa dzidzɔ ɖe alakpaɖokuibɔbɔ kple mawudɔlawo subɔsubɔ ƒomevi aɖe ŋu, eye “wòtea afɔ ɖe to” ɖe nu siwo wòkpɔ ŋu, eye eƒe ŋutilãmetamesusu doe ɖe dzi glodzoo madzemadzee la, nate fetu la mi o, 19 ame si meléna ɖe ta la ŋu sesĩe o, ta siae na ŋutilã blibo, si kpɔa nu siwo hiã nɛ, eye eƒe ƒunukpeƒewo kple lãmekawo blae ɖekae la, tsɔa tsitsi si Mawu nana la nɔa tsitsimee. 20 Ne mieku kple Kristo ɖekae le xexea ƒe gɔmedzenuwo gome la, ekema nu ka tae miegale mia ɖokui bɔbɔm ɖe seawo te, abe ɖe miegale agbe le xexea me ene: 21 “Mègatsɔe o, eye mègaɖɔe kpɔ alo aka asi eŋu o,” 22 le nu siwo katã woɖo ɖi na tsɔtsrɔ̃ to wo zazã me la ŋu, le amewo ƒe sededewo kple nufiafiawo nu? 23 Le nyateƒe me la, nu mawo tututu dzena abe nu siwo me nunya le ene, to subɔsubɔ si ƒomevi ame ɖo na eɖokui kple alakpaɖokuibɔbɔ, kple nuveviwɔwɔ ŋutilã la me; gake viɖe aɖeke mele wo ŋu le avuwɔwɔ atsi tsitre ɖe kɔɖiɖi na ŋutilã la ŋu me o.


Kolosetɔwo 4 - Holy Bible [Ewe Bible 1913] - (Kol 4)\neye mido gbe ɖa ɖe miawo hã mía ta, bene Mawu naʋu nya la ƒe ʋɔtru na mí, ne míagblɔ Kristo ƒe nya ɣaɣla, si ŋuti woblam ɖo hã,\nbene maɖe esia ɖe go afia, abe alesi wòdzem be, maƒo nu la ene.\nMizɔ le nunya me le amesiwo le egodo la ŋku me, eye miwo ɣeyiɣi la ŋuti dɔ blibo.\nNusiwo katã va dzo ɖe dzinye la, Tixiko, nɔvi lɔlɔ̃tɔ kple subɔla nuteƒewɔla kpakple hadɔwɔla le Aƒetɔ me la, ana mianyae,\namesi meda ɖo ɖe mia gbɔ le esia ta, bene mianya alesi míele, eye wòafa aka na miaƒe dziwo;\neye metso Onesimo, nɔvi nuteƒewɔla lɔlɔ̃tɔ, si tso mia dome la, hã kpe ɖe eŋuti; eye wòana mianya nusiwo katã le afisia.\nAristarxo, hanyegatɔ, kple Marko, Barnaba srɔ̃nyi, si ŋuti miexɔ ɖu le la — ne eva mia gbɔ la, mixɔe —\nkple Yesu, si woyɔna be Yusto, amesiwo tso aʋatsotsoa me la, ɖuɖɔ mi ƒã; amesiawo ɖeɖekoe nye hanyedɔwɔlawo na Mawu ƒe fiaɖuƒe la, nenem me siawo zu akɔfafa nam.\nEpafra, amesi tso mia dome, si nye Kristo ƒe dɔla la, ɖuɖɔ mi ƒã; eyae nye amesi nɔa mia ta ʋlim le gbedodoɖa me ɖaasi, bene mianɔ tsitre abe amesiwo le blibo, eye wokpɔ kakaɖedzi blibo le Mawu ƒe lɔlɔ̃nu katã ŋuti ene.\nElabena mele ɖase ɖim le eŋuti bena, ekpɔ agbagbadzedze geɖe le mia kple amesiwo le Laodikea kpakple amesiwo le Hierapoli la ta.\nLuka, atikewɔla lɔlɔ̃tɔ la, kple Dema woɖuɖɔ mi ƒã.\nEye ne miexlẽ agbalẽ la vɔ la, miwɔe be, woaxlẽe le Laodikea hame hã, eye ne miawo hã miaxlẽ Laodikeatɔwo tɔ.\nEye migblɔ na Arxipo bena: Kpɔ subɔsubɔdɔ, si su asiwò le Aƒetɔ me la dzi, be nawu enu!\nƉuɖɔ, si nye Paulo metsɔ nye asi ŋlɔe la, enye si. Miɖo ŋu nye kɔsɔkɔsɔwo! Amenuveve nanɔ anyi kpli mi!


3 Mose 26 - Holy Bible [Ewe Bible 1913] - (3Mo 26)\nMigawɔ legba na mia ɖokui o, migawɔ aklama kpakpɛ alo aƒeli na mia ɖokui o, eye migatsɔ kpe kpa nɔnɔme aɖo miaƒe anyigba dzi, be miaɖe ta agu nɛ o; elabena nyee nye Yehowa, mia Mawu.\nNe mielé ŋku ɖe nye ɖoɖoawo ŋu, eye miedzra nye seawo ɖo hewɔ wo dzi la,\nekema mana tsi nadza na mi le edzaɣi, anyigba awɔ nu, eye agblemetiwo atse ku.\nLuƒoɣi adidi vaseɖe weinhaɣi, eye weinhaɣi adidi vaseɖe nuƒãɣi, eye míakpɔ abolo geɖe aɖu, eye mianɔ miaƒe anyigba dzi bɔkɔɔ.\nMana anyigba dzi nata, miadɔ alɔ, eye amea ɖeke maɖo voɖi na mi o; manye lã wɔadãwo ɖa le miaƒe anyigba dzi, eye yi mato miaƒe anyigba dzi ayi o.\nMianya miaƒe futɔwo, eye woatsi miaƒe yi nu.\nMia dometɔ atɔ̃ anyẽ ame alafa ɖeka, eye mia dometɔ alafa ɖeka anyã ame akpe ewo, eye miaƒe futɔwo atsi miaƒe yi nu.\nMatrɔ ɖe mia ŋu, eye mana míadzi asɔ gbɔ, eye mawɔ nu, si mebia kpli mi la dzi.\nMianɔ agblemenu xoxoawo ɖum, eye ne yeyea ɖo aƒe la, ekema ɖeko miaɖe xoxoawo ɖa.\nMaɖo nye nɔƒe ɖe mia dome, eye nyemanyɔ ŋu mi o.\nMazɔ mia dome, eye manye miaƒe Mawu, eye miawo mianye nye dukɔ.\nNyee nye Yehowa, mia Mawu, si kplɔ mi tso Egipte-nyigba dzi, bena miaganye kluviwo na wo o; meŋe kɔkuti ɖa le kɔ dzi na mi, eye mievo le yiyim.\nKe ne mieɖo tom o, eye miewɔ se siawo katã dzi o,\nne mieɖe nye ɖoɖoawo ɖa, mieɖo vlo nye seawo, eye miewɔ nye seawo katã dzi o, eye mietu nye nubabla la,\nekema nye hã mawo nu siawo mi, eye vovɔ̃ alé mi: Kpetri kple asrã ana miaƒe ŋkutome anyẽ ɖe me, eye miagbɔdzɔ: yakatsyɔ miaƒã nukuwo, elabena miaƒe futɔwo ava ha wo.\nMaɖe ŋku ata mi, miaƒe futɔwo asi mí, eye miaƒe adikãtɔwo aɖu mia dzi, eye ne amea ɖeke mele mia nyãm o hã, miade afa du me.\nNe nusiawo va tso, hafi miegaɖo tom o la, ekema mahe to na mi ɖe dzi zi adre le miaƒe nuvɔ̃wo ta.\nMaŋe miaƒe dada vivivo la nu, eye mana dziƒo nana na mi ate ga ene, eye miaƒe anyigba nana abe akɔbli ene.\nYakatsyɔ miawo do, ŋusẽ nava le mia ŋu, elabena anyigba mawɔ nu o, eye agblemetiwo matse ku o.\nGake ne miaƒe nuwɔwɔwo gatsi tre ɖe ŋunye ko, eye miegbe toɖoɖom la, ekema magaɖe fu na mi de dzi zi adre le miaƒe nuvɔ̃wo ta.\nMaɖo lã wɔadãwo ɖe mia dome; eye woaɖe viwo le mia ŋu, eye woatsrɔ̃ miaƒe aƒemelãwo; miaƒe xexlẽme azu sue, eye miaƒe mowo ato gbe.\nKe ne miena metso nusiawo xlã nu mi o, boŋ miegatsi tre de ŋunye ko la,\nekema nye hã matsi tre ɖe mia ŋu, eye magaɖe fu na mi ɖe dzi zi adre le miaƒe nuvɔ̃wo ta.\nMaɖo yi de mia dome, bena woabia hiã de nubabla la ta, eye ne miesi aʋa yi de miaƒe duwo me la, ekema maɖo dɔvɔ̃ ɖe mia dome, eye matsɔ mi ade asi na miaƒe futɔwo.\nMagblẽ abolo, si nye miaƒe agbe la dome, eye nyɔnu ewo aƒo abolo de kpo ɖeka me, eye woaxlẽ abolo de do nu na mi, eye miaɖui maɖi ƒo na mi o.\nKe ne nusiawo va tso hafi mieɖo tom o, boŋ mietsi tre ɖe ŋunye la,\nekema nye hã mado dɔmedzoe atsi tre ɖe mia ŋu, eye mahe to na mi ɖe dzi zi adre le miaƒe nuvɔ̃wo ta.\nMagbã miaƒe vɔsamlekpuiwo, eye matutu miaƒe ɣelegbawo aƒu anyi, malɔ miaƒe ame kukuwo atrɔ ɖe miaƒe legba gbagbãwo dzi, eye miazu ŋunyɔnu nam.\nMagbã miaƒe duwo woazu glikpo, eye mana miaƒe teƒe kɔkɔewo nazu aƒedo, eye miaƒe numemewo magaʋẽ ɖem lilili o.\nMana anyigba la nazu gbegbe, eye miaƒe futɔ, siwo le edzi la, ƒe mo awɔ yaa.\nMaka mi ahlẽ ɖe dukɔwo dome, eye maɖi yi anɔ mia yomee, miaƒe anyigba azu gbegbe, eye miaƒe duwo azu glikpo.\nEkema anyigba la akpo gbɔdzɔe: le ɣeyiɣi, siwo katã me wònye gbegbe; ne miele miaƒe futɔwo ƒe anyigba dzi la, anyigba la ŋu avo, eye wòagbã ɖe me.\nAgba ɖe me le ɣeyiɣi, siwo katã me wònye gbegbe, elabena tso esime miele edzi la, megbɔ de me le miaƒe dzudzɔɣiwo me alea kpo o.\nMade vɔvɔ̃ lã me na mia dometɔ, siwo susɔ ɖe woƒe futɔwo ƒe anyigba dzi, eye aŋgba, si ʋu ya anyẽ wo, eye wòasi, abe alesi wosina le yi nu ene, eye wòadze anyi, wònye amea ɖeke mele wo nyãm o hafi.\nMialɔ mia nɔewo aƒu anyi, abe alesi wotsia yi nu ene, wònye amea ɖeke mele mia nyãm o hafi, eye mianɔ te ɖe miaƒe futɔwo nu o.\nMiatsrɔ̃ ɖe dukɔwo dome, eye miaƒe futɔwo ƒe anyigba ami mi.\nEye mia dometɔ kpɔtɔeawo atsrɔ̃ ɖe woƒe vodadawo me, le woƒe futɔwo ƒe anyigba dzi, eye woatsrɔ̃ le wo fofowo ƒe vodadawo ta abe woawo ke ene.\nEmegbe ne woaʋu woawo ŋutɔ kple wo fofowo ƒe vo, si woda hewɔ nuvɔ̃, eye wotsi tre ɖe ŋunye,\neye nye hã metsi tre ɖe wo ŋu hekplɔ wo va woƒe futɔwo ƒe anyigba dzii la, me la, ne woƒe dzi masenuwo bɔbɔ, eye wokpɔ woƒe vodadawo tɔnua la,\nekema mado ŋku nu, si mebia kple Yakob, Isak kple Abraham la dzi, eye maɖo ŋku anyigba la dzi.\nElabena esi wogblẽ anyigba la ɖi wòzu gbegbe la, ekpa gbɔdzɔe. Woakpɔ woƒe vodadawo tɔnua, elabena wogbe nye sewo, eye wodo vlo nye ɖoɖowo.\nKe ne wole woƒe futɔwo ƒe anyigba dzi la, nyemagbe wo o, eye nyemanyɔ ŋu wo o, nyematsrɔ̃ wo keŋ o, eye nyematu nye nubabla le mia kpli wo dome o, elabena nyee nye Yehowa, woƒe Mawu.\nLe woƒe nyui didi ta maɖo ŋku nu, si mebia kple wo tɔgbuiwo, amesiwo mekplɔ tso Egipte-nyigba dzi le dukɔwo ŋku me, bena manye woƒe Mawu la dzi; nye Yehowa.\nEsiawo nye ɖoɖowo, sewo kple mɔnufiamewo, siwo Yehowa ɖo eya ŋuta kple Israel-viwo dome, eye wòde asi na Mose le Sinai-to la dzi.\n3 Mose 26:1\n3 Mose 26:3\n3 Mose 26:4\n3 Mose 26:6\n3 Mose 26:7\n3 Mose 26:8\n3 Mose 26:9\n3 Mose 26:10\n3 Mose 26:13\n3 Mose 26:15\n3 Mose 26:16\n3 Mose 26:18\n3 Mose 26:19\n3 Mose 26:20\n3 Mose 26:21\n3 Mose 26:22\n3 Mose 26:24\n3 Mose 26:26\n3 Mose 26:27\n3 Mose 26:28\n3 Mose 26:31\n3 Mose 26:34\n3 Mose 26:35\n3 Mose 26:36\n3 Mose 26:38\n3 Mose 26:39\n3 Mose 26:40\n3 Mose 26:41\n3 Mose 26:42\n3 Mose 26:43


Yeremia 14 - Holy Bible [Ewe Bible 1913] - (Yer 14)\nEsia nye Yehowa ƒe gbe, si va na Yeremya le kuɖiɖi ta:\nYuda le nu xam, nu te eƒe agbowo ŋu, eye wole ahovɔ me bɔbɔ no anyigba; Yerusalem ƒe aƒadodo de dzi.\nBubumewo dɔa wo teviwo ɖona ɖe tsiduƒe, wovaa vudowo gbɔ, ke womekpɔa tsia ɖeke o, eye wotrɔna gbɔna ƒuƒlu kple woƒe zeawo; ŋukpe léa wo, eye woƒe mo tsia dã, eye wotsyɔa nu ta.\nŊukpe léa agbledelawo, eye wotsyɔa nu ta, elabena agbleawo gblẽ, le esi tsi megadza ɖe anyigba dzi o la.\nZinɔ le gbe mè ke hã dzia vi gblẽna ɖi, elabena gbe mumua ɖeke megali o.\nGbetedziwo tsia tre ɖe to ƒeƒlewo ta me nɔa ya nom abe amegãxiwo ene; nu tea woƒe ŋkuwo ŋu, elabena gbea ɖeke megali o.\nYehowa, ne miaƒe vodadawo le ɖase ɖim le mia ŋu la, ekema wo nu le wò ŋkɔ la ta; elabena miaƒe tosesẽwo do so gbɔ, ŋuwóe míewɔ nuvɔ̃ ɖo.\nWò Israel ƒe mɔkpɔkpɔ, wò eƒe xɔnametɔ le hiãɣi, nukaŋuti nèbe, yeanɔ anyigba la dzi abe amedzro ene, eye abe mɔzɔla, si tu eƒe agbadɔ, be woatsi adɔ la ene?\nNukaŋuti nèbe, yeanɔ abe ŋutsu, si ƒo dzi ɖe le kple kalẽtɔ, si mate ŋu axɔ na ame o la ene? Yehowa, èle mía dome, eye woyɔa wò ŋkɔ de mía ŋu, màgagblẽ mí di o!\nAle Yehowa gblɔ na dukɔ sia enye si: Tsa glãla tsatsa nyo wo ŋu, eye womexe mɔ na woƒe afɔwo o, eyata woƒe nu menyo Yehowa ŋu o ɖo; azɔ aɖo ŋu woƒe vodadawo, eye wòahe to le woƒe nuvowo ta.\nEye Yehowa gblɔ nam bena; Megaɖe kuku ɖe dukɔ sia ƒe nyui ta o.\nNe wotsi nu dɔ la, nyemase woƒe konyifafa o, eye ne wosa numevɔ kple nuɖuvɔ la, madze ŋunye o; boŋ matsɔ yi, dɔwuame kple dɔvɔ̃ atsrɔ̃ wòe.\nTete megblɔ bena: Oo, Aƒetɔ Yehowa, kpo ɖa, nyagblɔɖilawo le gbɔgblɔm na wo be: Miele yi alo dɔwuame kpɔ ge o, ke boŋ ŋutifafa mavɔ mana mi le afisia.\nEye Yehowa gblɔ nam bena: Alakpanya gblɔm nyagblɔɖilawo le ɖi le nye ŋkɔ me, nyemedɔ wo o, nyemede se na wo o, eye nyemeƒo nu kpli wo o; alakpaŋutega, afakaka, trɔ̃subɔsubɔ kple woƒe dziwo ƒe amebeble gblɔm wole na mi.\nEyata ale Yehowa gblɔ ɖe nyagblɔɖila, siwo nyemedɔ o, hafi wole nya gblɔm ɖi le nye ŋkɔ me be: Yi kple dɔwuame manɔ anyigba sia dzi o la ŋu enye si: Yi kple dɔwuame awu nyagblɔɖila mawo.\nEye dɔwuame kple yi atsɔ amesiwo wole nya gblɔm ɖi na la aƒu Yerusalem-kpɔdomeewo, eye womaɖi wo o, woawo kple wo srɔ̃wo, woƒe ŋutsuviwo kple nyɔnuviwo siaa, eye matrɔ woƒe nu vɔ̃ɖi wɔwɔ akɔ ɖe wo dzi.\nEye wò la gblɔ nya sia na wo bena: Nye ŋku le aɖatsi fam zã kple keli, eye madzudzɔ o, elabena wogbã nye dukɔ ƒe nyɔnuvi, ɖetugbi, wote eŋu, eye wòxɔ abi vevie!\nNe meyi gbe me la, amesiwo tsi yi nu li, eye ne meva du me la, kpɔ ɖa, amesiwo dɔ te wo ŋu li; elabena nyagblɔɖilawo kple nunɔlawo siaa yina ɖe anyigba, si womenya o la dzi.\nƉe nègbe Yuda godooa, eye ɖe Zion ƒe nu ti kɔ na wò luʋɔa? Nukaŋuti nèƒo mí, ale be hayahaya megale mía ŋu o? Miele futɔ kpɔm na ŋutifafa, ke nu nyuia ɖeke meva o, miele mɔ kpɔm na hayahayaɣi, ke ŋɔdzi li!\nYehowa, míedze si miaƒe nu vɔ̃ɖi wɔwɔwo kple mía fofowo ƒe vodadawo be, miewɔ nuvɔ̃ ɖe ŋuwò.\nMegagbe mí o, le wò ŋkɔ la ta, megaɖi gbɔ wò ŋutikɔkɔe ƒe fiazikpui la o; ɖo ŋui, eye megatu wò nu, si nèbla kpli mi la o.\nƉe tsinala le dukɔwo ƒe trɔ wo domea, eye ɖe dziƒo ate ŋu ana tsi nadza? De menye wò Yehowa ye nye mía Mawu oa? Asiwò nu kpɔm miele, elabena wòe wɔ nusiawo katã!


GBE BUBU Chichewa Danish Dutch Eʋegbe Hiligaynon Igbo Malagasy Polish Romanian Sepedi Sesotho (Lesotho) Setswana Tsonga Turkish Ukrainian\nAME SI ɖea ŋuʋaʋã manyomanyo fiana la bua susu vɔ̃ ɖe ame bubuwo ŋu madzemadzee alo doa dziku ne nu si wòsusu be ele be wòasu ye si la yi ame bubu si me. Ŋubiãla nye ame si mekpɔa ŋudzedze ɖe nu siwo le esi la ŋu o, eye ame bubuwo ƒe nunyonamewo kple dzidzedzekpɔkpɔwo klẽa ŋu nɛ alo dzronɛ vevie. Zi geɖe la, nya siwo ƒo xlã Hebrigbe me nya si gɔme woɖena be “ŋuʋaʋã” lae nana wonyaa gɔmesese si nu wozãe le le Biblia me, eye ɣeaɖewoɣi la woɖea egɔme be “ŋubiã.” Nenema kee wòle le Helagbe me nya si gɔme woɖe be “ŋuʋaʋã” hã gome, gake woɖea Helagbe me nya bubu si nye phthoʹnos la gɔme be “ŋubiã.”\nNɔƒegãdila aɖewo nɔ ƒe alafa gbãtɔ me Korinto hamea me, siwo hea amewo ƒe susu vaa wo ɖokuiwo dzi, tsɔa amewo ƒoa adegbee, eye wonɔa dzre dem hamea me tɔwo dome. Hamea ma ɖe ƒuƒoƒo suesuesue siwo nɔa amegbetɔwo si nu kpɔm, nɔa wo dom ɖe dzi, hedzea wo yome le ŋuʋaʋã ta la me. Paulo na wòdze kɔtɛ be ŋuʋaʋã ma ƒomevi nye ŋutilã me tɔ ke menye gbɔgbɔ me tɔ o. (1 Korintotɔwo 3:3; 2 Korintotɔwo 12:20) Eɖe nu me be mawumelɔlɔ̃ meʋãa ŋu madzemadzee o, ke boŋ eɖea kakaɖedzi kple mɔkpɔkpɔ fiana eye wòwɔa nu si aɖe vi na ame bubuwo ɣesiaɣi.—1 Korintotɔwo 13:4, 5, 7.\nMenye ŋuʋaʋã nyuitɔe nye esi nɔ Korinto hamea me, si ŋu Paulo ƒo nu tso o. Menye ɖokuitsɔtsɔ na Yehowa blibo ŋue amewo nɔ ŋu ʋãm ɖo o. Ke boŋ enye trɔ̃subɔsubɔ si tso gbɔgbɔ vɔ̃wo gbɔ eye wòdoa ŋubiã kple dzrehehe ɖe ŋgɔ. Biblia ƒo nu tsi tsitre ɖe eŋu zi geɖe heɖee fia be egblẽa nu le ame ƒe dzi gɔ̃ hã ŋu. Yesu nɔvi Yakobo ŋlɔ bena: “Ne ŋuʋaʋã vɔ̃ɖi kple dzrehehe le miaƒe dziwo me la, miganɔ adegbe ƒom ahanɔ alakpa dam ɖe nyateƒe la si o. Menye nunya si tso dziƒo va lae nye esia o, ke anyigba dzi tɔe, lã tɔe, gbɔgbɔ vɔ̃wo tɔe. Elabena afi si ŋuʋaʋã kple dzrehehe le la, afi mae tɔtɔ kple nu gbegblẽ ɖe sia ɖe nɔna.”—Yakobo 3:14-16; Romatɔwo 13:13; Galatiatɔwo 5:19-21.\nŊuʋaʋã manyomanyo gblẽa nu le ame ƒe lãmesẽ ŋu, elabena “dzi nyodɔme enye agbe le lã me; ke ŋuʋaʋã enye ŋuɖui le ƒuwo me.” (Lododowo 14:30) Nazãbubu kple ameléleɖedɔme nana woʋãa ŋu. Ate ŋu agblẽ nu wu dɔmedzoe alo dziku elabena ate ŋu aƒo ke ɖe to ɖe ame me, anɔ anyi eteƒe nadidi, eye enu nasẽ wu, eye enu menyaléna bɔbɔe o. Zi geɖe la, enana wowɔa nu nuŋumabumabutɔe. (Lododowo 27:4) Womate ŋu afa dzi na, alo atsɔ naneke alé avu, ŋutsu si do dziku le dzɔdzɔenyenye me ɖe ame bubu si wɔ ahasi kple srɔ̃a la ƒe ŋuʋaʋã nu gbeɖe o!—Lododowo 6:32-35.\nŊuʋaʋã gbegblẽ ate ŋu ana ame nava wɔ nu vɔ̃ ɖe Mawu ŋu abe ale si wònɔ le Yosef nɔviŋutsu ewoawo gome ene. (1 Mose 37:11; Dɔwɔwɔwo 7:9) Ate ŋu ahe ku vɛ na ame ŋutɔ kple ame bubu siwo wòlɔ ɖe eme la, abe ale si wònɔ le Datan, Abiram kple woƒe aƒekɔwo gome ene. (Psalmo 106:16, 17) Gawu la, ŋuʋaʋã na Yudatɔ dzimaxɔsetɔwo wɔ nu vlo siwo gbɔ eme la ɖe apostoloawo ŋu, eye wogblɔ busunyawo ɖe wo ŋu hedi be yewoawu wo dometɔ aɖewo gɔ̃ hɔ̃.—Dɔwɔwɔwo 13:45, 50; 14:19.


Kayafa Ƒomea Me Tɔe Wònye | Nusɔsrɔ̃\nGBE BUBU Afrikaans Albanian Amharic Arabic Armenian Armenian (West) Azerbaijani Azerbaijani (Cyrillic) Bicol Bislama Bulgarian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Greek Greenlandic Guarani Haitian Creole Hiligaynon Hungarian Icelandic Igbo Iloko Indonesian Italian Japanese Kazakh Kikuyu Kinyarwanda Kirghiz Korean Kwangali Kwanyama Latvian Lingala Lithuanian Luo Malagasy Malay Maltese Myanmar Ndebele Ndonga Nepali Ngabere Norwegian Nzema Oromo Ossetian Pangasinan Polish Portuguese Punjabi Quechua (Ayacucho) Quechua (Bolivia) Rarotongan Romanian Russian Samoan Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swati Swedish Tagalog Tahitian Tatar Thai Tigrinya Tsonga Turkish Twi Ukrainian Umbundu Uzbek Venda Vietnamese Wolaita Xhosa Yoruba Zulu\nƔeaɖewoɣi la, tomenu aɖewo siwo ŋu woke ɖo la ɖoa kpe Bibliameme aɖe ƒe ŋkɔ alo eƒe anyinɔnɔ dzi. Le kpɔɖeŋu me, le ƒe 2011 me la, Israel agbalẽnyalagãwo ka nya ta ku ɖe nu sia tɔgbi ŋu. Enye amekukuƒuɖakavi aɖe si xɔ ƒe 2,000. Akalokpee wotsɔ wɔe, eye wodo atsyã nɛ hetsɔ ame kuku si ƒaƒã la ƒe ƒuwo de eme.\nWoŋlɔ ɖe amekukuƒuɖakavi sia dzi be: “Miriam si nye Yesua, ame si nye Kayafa si hã nye Maazya ƒe nunɔla eye wòtso Bet-Imri la, ƒe vinyɔnu.” Yudatɔwo ƒe nunɔlagã si hã drɔ̃ ʋɔnu Yesu la ŋkɔe nye Kayafa. (Yoh. 11:48-50) Ŋutinyaŋlɔla Flavius Josephus yɔe be “Yosef si woyɔna be Kayafa.” Ðikeke mele eme o be, amekukuƒuɖakavi sia nye eƒe ƒometɔ aɖe tɔ. Esi wònye be woŋlɔ ɖe amekukuƒuɖakavi aɖe si ŋu woke ɖo kpɔ va yi, si wosusu be enye nunɔlagã la ŋutɔ, la dzi be Yehosef bar Caiapha, alo Yosef Kayafa vi * ta la, Miriam anya do ƒome kple Kayafa.\nLe Israel Blemanuwo Dzikpɔƒe la ƒe nya nu la, ɖe woxɔ Miriam ƒe amekukuƒuɖakavi la le fiafi aɖewo siwo va ha blemayɔdo aɖe me nuwo katã la si. Ŋkuléle ɖe aɖakavia kple nu si woŋlɔ ɖe edzi ŋu la ɖo kpe edzi be enye blemanu aɖe vavã.\nAmekukuƒuɖakavi sia gana míenya nu yeye aɖe. Eyɔ “Maazya,” ame si nye nunɔla mamlɛtɔ le nunɔlawo ƒe hatsotso 24 ƒe ɖoɖoa nu, eye wònɔ subɔsubɔm le Yerusalem la hã ŋkɔ. (1 Kron. 24:18) Israel Blemanuwo Dzikpɔƒea gblɔ be, nu si woŋlɔ ɖe amekukuƒuɖakavi la dzi ɖee fia be “Kayafa ƒe ƒomea do ƒome kple Maazya ƒomea.”\nWoŋlɔ ŋkɔ Bet-Imri hã ɖe nuŋɔŋlɔa me. Numeɖeɖe evee li ku ɖe nuŋɔŋlɔa ƒe akpa sia ŋu. Israel Blemanuwo Dzikpɔƒea gblɔ be: “Numeɖeɖe gbãtɔe nye be Bet-Imri nye nunɔlawo ƒe ƒome aɖe ƒe ŋkɔ—wonye Imer vi (Ezra 2:36, 37; Neh. 7:39-42) siwo dome Maazya ƒomea ƒe dzidzimeviwo hã le. Numeɖeɖe eveliae nye [be Bet-Imri nye] du si me ame kukua alo eƒe ƒome bliboa tso.” Aleke kee wòɖale o, Miriam ƒe amekukuƒuɖakavia ɖee fia be Biblia ƒoa nu tso ame ŋutɔŋutɔ siwo tso ƒome ŋutɔŋutɔwo me ŋu.\n^ mm. 3 Ku ɖe Kayafa ƒe amekukuƒuɖakavi ŋu la, kpɔ nyati si ƒe tanyae nye “Nunɔlagã Si Bu Fɔ Yesu,” si dze le Gbetakpɔxɔ, January 15, 2006, axa 10-13.\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA February 2013\nTomenukulawo Ke Ðe Nu Si Ðo Kpe Edzi Be Fia David Nɔ Anyi Kpɔ La Ŋu


Yohanes Nyrɔ Yesu Ðe Tsi Me (Mateo 3:13-17) | Biblia Me Ŋutinya\nYohanes Nyrɔ Yesu Ðe Tsi Me\nKPƆ akpakpa ma, si le ɖiɖim ɖe ŋutsua ƒe ta dzi la ɖa. Ŋutsu lae nye Yesu. Fifia exɔ abe ƒe 30 ene. Eye ŋutsu, si le egbɔe nye Yohanes. Míesrɔ̃ nane tso eŋu xoxo. Èɖo ŋku ɣeyiɣi si Maria yi eƒe ƒometɔ Elisabet gbɔ, eye vidzĩe, si le Elisabet ƒe dɔme la ti kpo kple dzidzɔ la dzia? Ðevi ma, si nɔ dɔme lae nye Yohanes. Gake nuka wɔm Yohanes kple Yesu wole le afisia?\nFifi laa ko Yohanes nyrɔ Yesu ɖe Yordan-tɔsisia me. Aleae wonyrɔa amee. Gbã la, wonyrɔa amea ɖe tsia gɔme, eye emegbe wogafɔnɛ ɖe dzi. Esi wònye nusiae Yohanes wɔna na amewo ta la, woyɔnɛ be Yohanes Amenyrɔɖetsimela. Gake nukatae Yohanes nyrɔ Yesu ɖe tsi me?\nYohanes nyrɔe, elabena Yesu va egbɔ hebiae be wòanyrɔ ye. Yohanes na nyɔnyrɔ amesiwo di be yewoaɖee afia be eve yewo be yewowɔ nu baɖawo. Gake ɖe Yesu wɔ nu baɖa aɖe kpɔ esi avee mahã? Ao, Yesu mewɔ nu baɖa kpɔ o, elabena Mawu ŋutɔ ƒe Vi wònye tso dziƒo. Eyata ebia be Yohanes nanyrɔ ye le susu bubu aɖe ta. Na míakpɔ susu si ta wònye la ɖa.\nHafi Yesu nava Yohanes gbɔ le afisia la, atikpala wònye. Atikpala nye amesi tsɔa ati kpaa nuwoe, abe kplɔ̃wo kple zikpuiwo ene. Maria srɔ̃, Yosef, nye atikpala eye wòfia Yesu hã be wòanye atikpala. Gake Yehowa medɔ Via ɖo ɖe anyigba dzi be wòanye atikpala o. Dɔ tɔxɛ aɖe le esi nɛ be wòawɔ, eye ɣeyiɣi la de be Yesu nadze ewɔwɔ gɔme. Eyata be Yesu natsɔ afia be yeva ye Fofo ƒe lɔlɔ̃nu wɔ ge la, ebia Yohanes be wòanyrɔ ye. Ðe Mawu kpɔ ŋudzedze ɖe esia ŋua?\nẼ, elabena esi Yesu do le tsia me la, gbe aɖe ɖi tso dziƒo be: ‘Amesiae nye Vinye, si dzea ŋunye.’ Edze hã abe ɖe dziƒo ʋu, eye akpakpa sia ɖi ɖe Yesu dzi ene. Gake menye akpakpa ŋutɔŋutɔe o. Ðeko wòdze abe akpakpa ene. Mawu ƒe gbɔgbɔ kɔkɔe wònye.\nFifia nu geɖe li, si ŋu Yesu nade ŋugble le, eyata eya ɖeka yi ɖanɔ teƒe aɖe ŋkeke 40. Satana va egbɔ le afima. Satana dze agbagba zi etɔ̃ be yeana Yesu nawɔ nane, si tsi tre ɖe Mawu ƒe sewo ŋu. Gake Yesu mewɔe o.\nEmegbe la, Yesu trɔ dzo hedo go ŋutsu aɖewo, siwo va zu eyomedzela alo nusrɔ̃la gbãtɔwo. Wo dometɔ aɖewo ŋkɔe nye Andrea, Petro (wogayɔnɛ be Simon), Filipo, kple Natanael (wogayɔnɛ be Bartolomeo). Yesu kple nusrɔ̃la yeye siawo yi ɖe Galilea-nuto me. Esi woɖo Galilea la, wotɔ ɖe Natanael ƒe du, si nye Kana la me. Afima Yesu de srɔ̃ɖeŋkekenyui gã aɖe ɖuƒe le, eye wòwɔ eƒe nukunu gbãtɔ. Ènya nukunu si wònyea? Etrɔ tsi wòzu wein.\nMateo 3:13-17; 4:1-11; 13:55; Marko 6:3; Yohanes 1:29-51; 2:1-12.\nYohanes Amenyrɔɖetsimelaa Dzra Mɔ Dzi Ðo\nEsi Farisitɔwo kple Zadukitɔ aɖewo va Yohanes gbɔ la, eka mo na wo vevie. Nu ka tae?\nYesu Wɔ Eƒe Nukunu Gbãtɔ\nYesu gblɔ na dadaa be ye Fofo si le dziƒoe le mɔ fiam ye ke menye eya o.


1 Mose 43 | Biblia Le Internet Dzi | Xexe Yeye Gɔmeɖeɖe\nYosef nɔviwo va Egipte zi evelia; wokplɔ Benyamin ɖe asi (1-14)\nYosef gado go nɔviawo ake (15-23)\nYosef ɖu nu kple nɔviawo (24-34)\n43 Azɔ dɔwuame la nu sẽ ŋutɔ le anyigba la dzi.+ 2 Eya ta esi woɖu nuɖuɖu si wotsɔ tso Egipte gbɔe vɔ la,+ wo fofo gblɔ na wo be: “Migbugbɔ yi ɖaƒle nuɖuɖu vi aɖe vɛ na mí.” 3 Yuda gblɔ nɛ be: “Ŋutsu la na eme kɔ na mí nyuie be, ‘Migava ŋkunyeme azɔ o, negbe ɖe mia nɔvi la le mia ŋu hafi.’+ 4 Ne èna mía nɔvi la yi kpli mí la, ekema míayi aɖaƒle nuɖuɖu na wò. 5 Ke ne màna wòayi kpli mí o la, ekema míayi o, elabena ŋutsu la gblɔ na mí be: ‘Migava ŋkunyeme azɔ o, negbe ɖe mia nɔvi la le mia ŋu hafi.’”+ 6 Eye Israel+ bia be: “Nu ka tae miehe vɔ̃ sia va dzinye, be miegblɔ na ŋutsua be nɔvi bubu gale yewo si?” 7 Woɖo eŋu be: “Ŋutsu la bia nya mí tẽe tso míawo ŋutɔwo kple míaƒe ƒometɔwo ŋu be, ‘Mia fofo gale agbea? Nɔvi bubu aɖe gale mia sia?’ Eye míegblɔ nya siawo katã nɛ.+ Aleke míawɔ anya be agblɔ na mí be, ‘Mikplɔ mia nɔvi la vɛ’?”+ 8 Yuda ɖe kuku na fofoa Israel vevie be: “Ðe asi le ɖevi la ŋu nam,+ ne míadze mɔ ayi, ne mía kpli wò kpakple mía viwo míatsi agbe,+ ale be míagaku o.+ 9 Makpɔ egbɔ be ele dedie.*+ Àte ŋu abiae tso asinye. Ne nyemekplɔe gbɔe na wò o la, ekema mewɔ nu vɔ̃ ɖe ŋuwò tegbee. 10 Gake ne menye ɖe míele hehem ɖe megbe o la, anye ne míede afi ma trɔ gbɔ zi eve xoxo.” 11 Eya ta wo fofo Israel gblɔ na wo be: “Ne nenemae la, ekema miwɔ ale: Mitsɔ anyigba la dzi nu nyuitɔwo de miaƒe kotokuwo me yi ɖana ŋutsua:+ balsam-mi vi aɖe,+ anyitsi vi aɖe, labdano-ŋe kple aŋetikpa,+ newo kple yevuziwo. 12 Mitsɔ ga la hã ƒe teƒe eve ɖe asi; eye mitsɔ ga si wotrɔ de miaƒe kotokuawo me la hã ɖe asi yii.+ Ðewohĩ ɖe woɖe ŋu ɖi. 13 Mikplɔ mia nɔvia, eye mitrɔ yi ŋutsua gbɔ. 14 Mawu Ŋusẽkatãtɔ la nena ŋutsua nave mia nu, ne wòaɖe asi le mia nɔvi kemɛa kple Benyamin ŋu na mi. Ke nye la, ne ɖeko viwo anɔ bubum nam la, wonenɔ bubum ko!”+ 15 Ale ŋutsuawo tsɔ nunana siawo kple ga la ƒe teƒe eve ɖe asi, eye wokplɔ Benyamin hã ɖe asi. Wotso dze mɔ yi Egipte, eye wova do ɖe Yosef ŋkume.+ 16 Esi Yosef kpɔ Benyamin le wo dome la, enumake egblɔ na eƒe aƒedzikpɔla la be: “Kplɔ ŋutsuawo yi aƒe me, eye nàwu lã aɖa nu, elabena ame siawo aɖu nu kplim ŋdɔ sia.” 17 Enumake ŋutsu la wɔ abe ale si tututu Yosef gblɔ ene,+ eye wòkplɔ wo yi Yosef ƒe me. 18 Ke ŋutsuawo vɔ̃ esi wokplɔ wo yi Yosef ƒe me, eye wonɔ gbɔgblɔm be: “Ga si wotrɔ de míaƒe kotokuawo me esi míeva zi gbãtɔ la tae wokplɔ mí va afi sia ɖo. Azɔ wole mía dzi dze ge ahawɔ mí kluviwoe, eye woaxɔ míaƒe tedziwo!”+ 19 Eya ta wote ɖe Yosef ƒe aƒedzikpɔla la ŋu le aƒea ƒe mɔnu heƒo nu kplii. 20 Wogblɔ nɛ be: “Nye aƒetɔ, míeɖe kuku! Míeva afi sia zi gbãtɔ va ƒle nuɖuɖu.+ 21 Ke esi míeva ɖo dzeƒe, eye míeʋu míaƒe kotokuawo la, kpɔ ɖa, mía dometɔ ɖe sia ɖe ƒe gae nye esi le eƒe kotokua nu, míaƒe ga la katã.+ Eya ta míawo ŋutɔwo míegatrɔe vɛ. 22 Míetsɔ ga bubu ɖe asi be míaƒle nuɖuɖu. Míenya ame si tsɔ míaƒe ga la de míaƒe kotokuawo me o.”+ 23 Egblɔ na wo be: “Enyo. Migavɔ̃ o. Mia Mawu kple mia fofo ƒe Mawue tsɔ kesinɔnuwo de miaƒe kotokuawo me. Miaƒe ga la va ɖo gbɔnye.” Emegbe ekplɔ Simeon do go va wo gbɔ.+ 24 Eye ŋutsu la kplɔ wo yi Yosef ƒe me, eye wòna tsi wo be woatsɔ aklɔ woƒe afɔwo eye wòna nuɖuɖu woƒe tedziwo. 25 Eye wodzra nunana+ la ɖo nyuie be ne Yosef va le ŋdɔ me la yewoatsɔe anae, elabena wose be yewole nu ɖu ge le afi ma.+ 26 Esi Yosef va aƒea me la, wotsɔ nunana si le wo si la nɛ le aƒea me, eye wobɔbɔ de ta agu nɛ.+ 27 Le esia megbe la, ebia woƒe agbe ta se, eye wògblɔ be: “Mia fofo tsitsi si ŋu nya miegblɔ nam la li nyuiea? Egale agbea?”+ 28 Woɖo eŋu be: “Wò dɔla, mía fofo, li nyuie. Egale agbe.” Eye wobɔbɔ tsyɔ mo anyi.+ 29 Esi wòfɔ mo dzi kpɔ nɔvia Benyamin, si nye dadaa ƒe vi la,+ ebia be: “Mia nɔvi ɖevitɔ si ŋu nya miegblɔ nam lae nye esia?”+ Eye wògblɔ kpee be: “Vinye, Mawu neve nuwò.” 30 Yosef megate ŋu lé eɖokui o le nɔvia ta, eye wòwɔ kaba do be yeadi teƒe aɖe afa avi. Ale wòyi ɖe xɔ aɖe me ɖafa avi.+ 31 Emegbe efu mo, eye wòdo go, eye wòlé eɖokui gblɔ be: “Mitsɔ nuɖuɖua vɛ.” 32 Wotsɔ etɔ nɛ ɖe vovo, eye wotsɔ woawo hã tɔ na wo ɖe vovo, eye Egiptetɔ siwo le afi ma kplii la hã ɖu wo tɔ ɖe vovo; Egiptetɔwo meɖua nu kple Hebritɔwo o, elabena Egiptetɔwo bunɛ ŋunyɔnui.+ 33 Wona nɔviawo nɔ* anyi ɖe eŋgɔ, tso ŋgɔgbevi la dzi va se ɖe ɖevitɔ dzi ɖe woƒe tsitsime nu;+ eye wòwɔ nuku na ŋutsuawo wonɔ wo nɔewo ƒe ŋkume kpɔm. 34 Eye wònana wokaa nuɖuɖu si le eƒe kplɔ̃ dzi la yina na wo, ke enana Benyamin tɔ sɔa gbɔ wu wo katã tɔ zi gbɔ zi atɔ̃.+ Ale woɖu nu no nu kplii va se ɖe esime woɖi ƒo.\n^ Alo, “Mada megbe nɛ.”\n^ Egɔmeɖeɖe tẽe, “Wona wonɔ.”


Yesaya 26 | Biblia Le Internet Dzi | Xexe Yeye Gɔmeɖeɖe\nKakaɖedzi kple xɔxɔ ŋuti hadzidzi (1-21)\nYah Yehowae nye Agakpe tegbee (4)\nAnyigbadzinɔlawo asrɔ̃ dzɔdzɔenyenye (9)\n“Wò ame kukuwo agbɔ agbe” (19)\nYi wò xɔgãwo me nàɣla ɖokuiwò (20)\n26 Gbe ma gbe la, woadzi ha+ sia le Yuda-nyigba dzi be:+ “Du sesẽ aɖe le mía si.+ Etsɔ xɔname wɔ gli kple kpo ɖe eŋu keŋ.+ 2 Miʋu agboawo,+ ne dukɔ dzɔdzɔe la nage ɖe eme,Dukɔ si wɔa nuteƒe. 3 Àkpɔ ame si ziɔ ɖe ŋuwò* bliboe la ta;Àna ŋutifafa siwo nɔa anyi ɖaa la wo,+Elabena ŋuwòe woɖo ŋu ɖo.+ 4 Miɖo ŋu ɖe Yehowa ŋu ɖaa,+Elabena Yah* Yehowae nye Agakpe tegbee.+ 5 Elabena eƒu kɔkɔƒenɔlawo anyi, ebɔbɔ du kɔkɔ la ɖe anyi. Ebɔbɔe ɖe anyi,Ebɔbɔe va se ɖe anyigba ke;Exlãe ɖe ke me. 6 Afɔ afanyae;Fukpelawo kple ame tsɛwo ƒe afɔwoe afanyae.” 7 Ame dzɔdzɔe ƒe toƒe le tẽe.* Esi nènye nu dzɔdzɔe wɔla ta la,Àna ame dzɔdzɔe ƒe mɔ dzi nasɔ. 8 Oo Yehowa, esi míele wò ʋɔnudɔdrɔ̃ ƒe mɔ dzi la,Wòe míele mɔ kpɔm na. Wò ŋkɔ kple wò ŋkuɖodzi dzro mí* vevie.* 9 Èdzroa nye ameti* bliboa vevie le zã me,Ɛ̃, nye gbɔgbɔ dia wò vevie;+Elabena ne wò ʋɔnudɔdrɔ̃ va anyigba dzi la,Anyigbadzinɔlawo srɔ̃a dzɔdzɔenyenye.+ 10 Ne wove ame vɔ̃ɖi nu hã la,Masrɔ̃ dzɔdzɔenyenye o.+ Le dzɔdzɔenyenyenyigba dzi gɔ̃ hã, awɔ nu madzɔmadzɔ,+Eye medzea si Yehowa ƒe gãnyenye o.+ 11 Oo Yehowa, wò alɔ le dzi, ke womele ekpɔm o.+ Woakpɔ ale si nètsɔa dzo ɖe wò dukɔ la ŋu, eye ŋu akpe wo. Ɛ̃, wò dzo afiã wò ketɔwo. 12 Oo Yehowa, àna ŋutifafa mí,+Elabena nu sia nu si míewɔ la,Èwɔe de go na mí. 13 Oo Yehowa mía Mawu, aƒetɔ bubuwo ɖu mía dzi kpɔ kpe ɖe ŋuwò,+Gake wò ɖeka ko ƒe ŋkɔ míeyɔ.+ 14 Woku; womaganɔ agbe o. Esi woku, eye wɔna vɔ le wo ŋu ta la, womagafɔ o.+ Elabena ètrɔ ɖe wo ŋu,Be nàtsrɔ̃ wo gbidii ahatutu woƒe ŋkɔwo ɖa keŋkeŋ. 15 Oo Yehowa, èna dukɔ la dzi ɖe edzi;Èna dukɔ la dzi ɖe edzi;Èkɔ ɖokuiwò ŋu.+ Èkeke anyigba la ƒe liƒowo katã ɖe enu.+ 16 Oo Yehowa, wotrɔ ɖe ŋuwò le woƒe xaxaɣi;Esi nèhe to na wo la, wodo dalĩ do gbe ɖa.+ 17 Ale si funɔ si ƒe vidziɣi ɖoLéa ku eye wòdoa ɣli le vevesese ta la,Yehowa, nenemae míenɔ le tawò. 18 Míefɔ fu, eye míelé ku,Gake ɖeko wòle abe yae míedzi ene. Míehe xɔname va anyigba la dzi o,Eye míedzi ame aɖeke ne wòanɔ anyigba la dzi o. 19 “Wò ame kukuwo agbɔ agbe. Nye kukuawo* afɔ ɖe tsitre.+ Mi ketumetɔwo,+Minyɔ, ne miatso aseye! Elabena miaƒe zãmu le abe esi dzana le ŋdi me ene,*Eye anyigba ana ame siwo ŋu wɔna vɔ le le ku me la nagbɔ agbe.* 20 Nye dukɔ, yi ɖe wò xɔgãwo me,Eye nàtu ʋɔ ɖe ɖokuiwò nu.+ Ɣla ɖokuiwò vieVa se ɖe esime dziku la nu nava yi.+ 21 Elabena Yehowa do tso enɔƒe gbɔnaBe yeabia akɔnta anyigba la dzi nɔlawo ɖe woƒe vodada ta,Anyigba la aklo nu le ʋu si wokɔ ɖe edzi la dzi,Eye magatsyɔ nu ame siwo wowu ɖe edzi la dzi azɔ o.”\n^ Agate ŋu afia, “ame siwo ƒe susu li ke.”\n^ Alo, “toƒe sɔ.”\n^ Efia be woaɖo ŋku Mawu kple eƒe ŋkɔ dzi, alo woana woanyae.\n^ Egɔmeɖeɖe tẽe, “Nye ame kukuwo.”\n^ Agate ŋu afia, “abe zãmu si dza ɖe gbe dzi ene.”\n^ Alo, “adzi ame siwo ŋu wɔna vɔ le le ku me.”


Nyaɖeɖefia 5 - Holy Bible [Ewe Bible 1913] - (Nya 5)\nEye mekpɔ agbalẽ, si woŋlɔ nu ɖe eme kple ekɔgo katã, eye wotre enu kple nutrenu adre la, le amesi bɔbɔ nɔ fiazikpui dzi la, ƒe nuɖusi me.\nEye mekpɔ mawudɔla sesẽa ɖe le gbe ƒã ɖem kple gbe gã bena: Amekae dze be, wòaʋu agbalẽ la, eye wòaɖe eƒe nutrenuawo ɖa?\nEye amea ɖeke menɔ dziƒo alo anyigba dzi alo anyigba te, si te ŋu ʋu agbalẽ la alo te ŋu kpɔ eme hã o.\nEye mefa avi ʋuu, elabena womekpɔ amea ɖeke, si dze be, wòaʋu agbalẽ la alo wòakpɔ eme hã o.\nTete amegã xoxoawo dometɔ ɖeka gblɔ nam bena: Megafa avi o; kpɔ ɖa, dzata, si tso Yuda ƒe to la me, si nye Dawid ƒe ke la, eɖu dzi, be wòaʋu agbalẽ la, eye wòaɖe eƒe nutrenu adreawo ɖa.\nEye le fiazikpui la kple nu gbagbe eneawo titina kple amegã xoxoawo titina la mekpɔ alẽvia ɖe le tsitre ɖi, abe ɖe wowui ene; eye dzo adre kple ŋku adre, siwo nye Mawu ƒe gbɔgbɔ adre, siwo wodɔ ɖo ɖe anyigba katã dzi la, li ne.\nEye wòva, eye wòxɔ agbalẽ la le amesi bɔbɔ nɔ fiazikpui dzi la ƒe nuɖusi me.\nEye esime wòxɔ agbalẽa la, nu gbagbe eneawo kple amegã xoxo blave vɔ eneawo tsyɔ mo anyi ɖe alẽvi la ƒe ŋku me, eye saŋkuwo kple sikagba, siwo me yɔ taŋ kple atike ʋeʋẽe, si nye ame kɔkɔewo ƒe gbedodoɖawo la, le wo dome amesiame si.\nEye wodzi ha yeye le gbɔgblɔm bena: Wòe wòdze be, naxɔ agbalẽ la, eye naɖe eƒe nutrenuawo ɖa; elabena wowu wò, eye nètsɔ wò ʋu ƒle mí tso to sia to kple gbegbɔgblɔ sia gbegbɔgblɔ kple du sia du kple dukɔ sia dukɔ me hena Mawu,\neye nèwɔ wo fiawo kple nunɔlawo na míaƒe Mawu, eye woaɖu fia le anyigba la dzi.\nEye mekpɔ, eye mese mawudɔla geɖe, siwo ƒo xlã fiazikpui la kple nu gbagbeawo kple amegã xoxoawo ƒe gbeɖiɖi, eye woƒe xexlẽme nu anɔ akpe ewo teƒe akpe ewo kple akpeakpewo,\nwole gbɔgblɔm kple gbe gã bena: Alẽvi, si wowu la, eyae dze be, wòaxɔ ŋutete kple kesinɔnyenye kple nunya kple ŋusẽ kple bubu kple ŋutikɔkɔe kpakple kafukafu!\nEye nu gbagbe eneawo gblɔ be: Amen! Eye amegã xoxo blave vɔ eneawo tsyo mo anyi hedo gbe ɖa.